text:
Minisiteri y'Uburezi yatangaje amanota y'ibizamini bya Leta bisoza amashuri abanza n'icyirico rusange cy'amashuri yisumbuye.
Mu mashuri abanza, abanyeshuri bakoze 227,472. Abatsinze ni 206.286 bangana na 90%.
Abatsinzwe ni 21,186 bangana na 9.31%.
Ku barangije icyiciro rusange, abanyeshuri bakoze ibizamini ni 126,735.
Abatsinze ni 108, 566, bahwanye na 85.66%.
Abatsinzwe ni 18,469, bahwanye na 14.34%.
Minisitiri w'Uburezi, Dr. Valentine Uwamariya yavuze ko abanyeshuri basoje amashuri abanza batsinze bagiye kujya mu bigo bibacumbikira ari 26,922 na ho abaziga bataha bakaba 179, 364.
Mu banyeshuri basoje icyiciro rusange bagiye mu mwaka wa kane, abangana na 51, 118, bangana na 47,1% by'abatsinze bose, baziga mu mashami y'ubumenyi rusange.
Muri bo 35,381 bazaba baba mu mashuri abacumbikira. Ni mu gihe 16,737 baziga bataha.
Abagiye mu mashuri y'imyuga n'ubumenyingiro ni 49,687, bangana 45.8% by'abatsinze bose.
Abanyeshuri 44,836 baziga bacumbikiwe, na ho 5,251 baziga bataha.
Amakuru abagize Inama z'Uburezi mu turere barimo guhererekanya avuga ko umunyeshuri wa mbere urangije umwaka wa Gatandatu w'Amashuri abanza azagira amanota 30, uwa nyuma akagira 0/30.
Uwatsinze wemererwa gukomereza mu mashuri yisumbuye akaba ari uwagize byibura amanota 5/30, uwabonye munsi yayo akazagirwa inama yo gusibira kuko azaba yatsinzwe.
Umunyeshuri wa mbere urangije icyiciro rusange cy'ayisumbuye (O' Level) azaba afite amanota 54, uwa nyuma afite 0/54, ariko uzemererwa gukomeza mu cyiciro cya kabiri cy'ayisumbuye (A Level) akaba ari ufite nibura amanota 9/54.
Umunyeshuri wa mbere mu barangije amashuri yisumbuye (A level) azaba afite amanota 60, ibyo yaba yiga byose (General Education, Professional Education cyangwa TVET), byose byashyizwe ku rwego rungana.
Uzaba ashobora guhabwa impamyabumenyi (Certificate) ni ufite nibura amanota 9/60. Ababonye munsi yayo bose bazaba batsinzwe, bakazagirwa inama yo gusibira.
Source : https://umuryango.rw/amakuru/mu-rwanda/ubuzima/article/mineduc-yatangaje-amanota-y-ibizamini-bya-leta-kubo-mu-mashuri-abanza-n


c: text/html

text:
Bamwe mu bana b’abakobwa batewe inda zitateguwe mu murenge wa Rugendabari mu karere ka Muhanga ,bavuga ko batinya kugaragaza ababateye inda kuko bababatinya ko imiryango bavukamo izabaha akato ndetse bakabangira n’abana.
Mujawayezu Adeline umwe mu bana batewe inda bakiri bato kuko yari afite imyaka 17 ,avuga ko nyuma yo gufatwa ku ngufu n’umusore w’imyaka 25 ,akamutera inda ngo yareze uwo muhungu ndetse aranafatwa arafungwa ariko ngo ubu byamugizeho ingaruka zo kuba umuryango avukamo n’uvukamo uwamuhohoteye ubu itabanye neza ndetse nawe ubwe bikaba byaramugizeho ingaruka binatuma hari abandi bana batewe inda badatinyuka kugaragaza abazibateye batinya gushyirwa mu kato. Agira ati « iyo mpuye n’ababyeyi be ntibashobora kunsuhuza barandakariye ngo nafungishije umuhungu wabo ntibashobora no kuba basuhuza n’umwuzukuru wabo habe no kumureba kandi turaturanye. Abandi babyaye b’ino aha bagiye bumvikana n’ababateye inda bikarangira bakanabihisha kuko bibaho cyane. Ninjye njyenyine wamureze akanabihanirwa».
Akimanimpaye Angelique nawe utuye muri uyu murenge avuga ko hari abakobwa baterwa inda bagahisha abazibateye batinya ko bazahura n’ingaruka zo kwangwa n’abazibateye cyangwa imiryango bagahitamo kubahisha. Agira ati « hari abazibatera bagahunga ntibongere kubabona ariko hari n’abazibatera bahari banaturanye bakabahisha ,kuko baba babizeza ko bazabafasha ndetse babakundira umwana yaba abonye amuhaye nk’ibyo bitatu bya mituweli ati ubundi ndamuregera iki yavaho anyanga n’imiryango ikanyanga ,agahitamo kubiceceka akamuhishira».
Mukagatana Fortunée umuyobozi wungirije ushinzwe imibereho myiza mu karere ka Muhanga avuga ko kuba abakobwa banga kurega ababateye inda ngo batazabanga ngo sibyo kuko ngo abatarabareze bose siko bakunzwe n’abazibateye cyangwa n’imiryango yabo ,ahubwo ngo abo bakobwa bakwiye kumva ko bagomba guharanira uburenganzira bw’abana babyaye.
Uyu muyobozi ariko avuga ko bagiye gushaka uburyo bahuza imiryango irimo abakobwa batewe imbere ndetse n’ivuka abazibateye ,ikindi ngo nuko basanze abantu baba badasobanukiwe n’ icyo amategeko avuga ntibumve ko kuba umuhungu wabo yahanwe yazize icyaha yakoze ari gatozi akandi aba agaomba kubiryozwa. Agira ati «uwangije umwana tutavuze ngo abantu bazangana n’ubundi iyo amubyaye aramuta umwana akandagara , agomba kubihanirwa kuko umwana wahohotewe aba yangirijwe ubuzima ahubwo tugasubira inyuma tugafata ya miryango tuti wowe umuhungu wawe yakoze icyaha ahohotera umwana kandi ni icyaha gihanwa , na wa muryango w’umukobwa nawo tukawuganiriza tuti mwagize ibyago umwana wanyu arahohoterwa ariko dore uwabikoze yabihaniwe ,noneho ya miryango yombi ikomeze ibane neza mu mahoro.»
Uyu muyobozi kandi avuga ko ubu batangiye gahunda yo kwigisha amategeko abaturage binyuze mu nteko z’abaturage ziba buri wa kabiri ,babifashijwemo n’urwego rw’ubushinjacyaha ,urw’ubugenzacyaha RIB ndetse na Polisi kuko ngo bamaze kubona ko ibyavuzwe ruguru akenshi biterwa no kutamenya icyo amategeko avuga.
Uwambayinema Marie Jeanne

robotstxt: allowed

filter: keep


text:
Monday, August 26, 2013
RWANDA: FPR NIYO YISHE ABASORE BABAHUTU BIGAGA MULI KAMINUZA BARI BAHUNGIYE KWA THEODOSE BARAKENGERA
Nsomye inkuru yanditswe ku rubuga igihe.com numva agahinda karanyishe ! None mbonye ntashobora kwihaganira gukomeza guceceka.
Ndasaba Umuryango IBUKA ko warekera aho gushinyagurira abantu, dore ko abayobozi bawo bakunze kujya bivugira ibyo bashatse twese tukicecekera. Bakomeje kutwumvisha ko nta wundi muntu waguye mu mujyi wa Kigali uretse Abatutsi bazize jenoside mu 1994, ariko ntaho bihuriye n’ukuri ! None se twemere ko Kigali yari ituwe n’Abatutsi gusa ? Twemere ko mu ifatwa rya Kigali nta muhutu n’umwe wahaguye ? None se bo imirambo yabo yashyinguwe he ngo tuhamenye ? Kereka niba IBUKA ifite ubundi bushobozi tutazi bwo guhindura no guha ubwoko bwa Tutsi imirambo yose y’abanyarwanda!
Aho ibihe bigeze IBIKA nisigeho gukina abantu ku mubyimba, yabonye igihe gihagije cyo kubikora, nishake ikindi kizima ikora niba ntacyo igifite, isezere ifunge imiryango. Dore ikinyoma kimbereye imbarutso yo kwerekana amwe mu manyanga ya IBUKA:
1. Abantu biciwe muri "Hotel Tech" mu mpera y'ukwezi kwa Nyakanga 1994.
Abantu biciwe mu nyubako y’uwitwa Theodose Barakengera si Abatutsi nk’uko Dr Dusingizemungu uyobora IBUKA muri iki gihe ashaka kubyemeza abantu !
Twafashwe n’abasilikari ba FPR ikimara kugera muri Kigali. Badutoraguye hirya no hino muri REMERA aho badusanganga mu mazu twihishemo, twaranze guhunga. Twibwiraga ko ubwo tutijanditse mu bwicanyi, Ubutegetsi bushya bwa FPR buzatureka tukabuyoboka, tukiberaho mu gihugu gishya. Muri iyo nyubako ya Theodose Barakengera twahafungiwe turi abasore b’Abahutu bagera kuri 30 bize amashuri, abenshi bigaga muri Kaminuza I Butare. Uretse njye n’undi musore w’incuti yanjye witwa HonorĂ© Kanyamibwa twigaga i Mburabuturo twakomokaga Gitarama, abandi hafi ya bose bakomokaga i Byumba.
Uwo nibuka cyane n’umusore wigaga mu Seminari nkuru i Kabgayi witwaga MUGIRANEZA Ildefonse wari kumwe na babyara be 3. Uwo musore ni we wadufashije kwitegura neza urupfu.
Yatwigishije kuvuga amasengesho y’ishapule, akajya aturirimbira nijoro, tukarara muri ibyo, bikadufasha kwihanganira ingoyi twirirwagaho tukayiraraho! Batwicishije inzara n’inyota mu gihe kirenga icyumweru. Umunsi wo kutwica ugeze, wagira ngo amashitani yose yo mu muriro ni yo yatumanukiyeho. Mbega abasirikari b’abagome! Bafataga umusore bakamushishimura umubiri wose na za bayoneti, bakamukuramo amaso, bakamukatagura nk’ababaga itungo. Mugiraneza yashize ubwoba abasaba imbabazi ngo nibura batwice batatugaraguye, ahubwo baturase birangire vuba. Barabyanze ariko we bahita bamukubita ubuhiri mu mutwe, incuro imwe gusa, agwa aho nta gusamba. Sinshidikanya ko Imana yamwakiriye.
Nyuma y’urupfu rwa MUGIRANEZA iyicarubozo ryarakomeje. Ibyo kandi bakabikora buke buke batihuta, mbese basaga n’abaryoherwa no kumva uko twagongeraga, umuntu yamara kuvamo umwuka bakaroha ubushingwe busigaye mu byobo bigera kuri bitatu byari aho, barangiza bagatera za gerenade mu cyobo baroshyemo imirambo kugira ngo bizere ko bapfuye koko!
Nyamara burya koko ntabapfira gushira ! Bangezeho mu banyuma, nkizwa n’amazuru yanjye! Nabemeje ko ndi Umututsi, mbona barandetse, mponoka ntyo! Ibyanjye ni inkuru ndende, ari ngombwa , nazabigenera umwanya wabyo !
2. Ukuri ni ukuhe ?
Abasore batabye mu byobo biri muri iriya nyubako si Abatutsi bazize jenoside. Ni abasore b’Abahutu bajijutse, bifuzaga kuyoboka ubutegetsi bushya bagakorera igihugu cyabo. Ntibagize ayo mahirwe.
Niba kuri Hotel Tech hagomba kubakwa urwibutso, nirwubakirwe abo basore b’inzirakarengane bahaguye ariko nibura handikweho amazina ya Mugiraneza Ildefonse na HonorĂ© Kanyamibwa kuko ari bo nibuka neza amazina. Naho niba ari urwibutso rwo gushinyagurira abishwe na FPR, narwo ubwo tuzarufata dutyo, igihe kigira ibyacyo!
Reka nsoze nibarize Dr. Jean Pierre Dusingizemungu, umuyobozi wa IBUKA:
(1) Urwibutso rwa Gisozi rwaba rwaruzuye ku buryo mukenera kubaka igitaraganya urundi rwibutso rw’abantu 15(?) gusa, kandi mutazi ? Nta kindi cyihishe inyuma y’uru rwibutso rudasanzwe mushaka kubaka mu buryo budasobanutse ?
Ababishinzwe babisuzume neza, hari izindi mpamvu mbisha zihishe inyuma y’ayo magufa! Ubwo byanze bikunze hari Banyakugorwa Agatsiko kenda kwambura ibyabo!
(2) Ubu se ntibigaragaye ko ibyo mukora mutabiterwa n’icyubahiro mufitiye abanyarwanda bishwe, ahubwo iyo mwiriza biba ari ya marira y’ingona, mushishikajwe gusa no kurengera inyungu z’Agatsiko kari ku butegetsi ? Wasobanura ute ko mwiyemeza kurira mutyo mutazi n’uwapfuye ? Keretse niba muri abana b’ibitambambuga babona umurambo uwo ariwo wose bakarira!
(3) Niba mushaka kongera umubare w’abiciwe mu mugi wa Kigali muri raporo zanyu, nimucukure Kanombe yose, Kicukiro na Remera, kuko abasilikari ba FPR-Inkotanyi bahatabye Abahutu benshi.
Njye navuze ibyo nahagazeho, ubizi ukundi nawe azabigaragaze.
Maniraguha Timote
Kampala, Uganda.
Subscribe to: Post Comments (Atom)


text:
IBANGA
RY'ISENGESHO RISUBIJWE
Anatoli
Livitini, umwanditsi w'Umurusiya akaba n'umuhanga mu by'amateka, yamaze
imyaka muri Gulagi ho muri Siberiya aho kwinginga Imana kwe kwari gutuma
umuntu yibwira ko kwabaye ipfabusa. Ariko yavuye aho yuzuye rwose mu
by'umwuka. Yaranditse ati "Igitangaza kiruta ibindi ni isengesho."
Icyo ngomba gukora gusa ni ukwerekeza intekerezo zanjye ku Mana ubwo
ngahita numva imbaraga ntazi aho ivuye ikinjira mu mutima wanjye, mbese
mu buzima bwanjye bwose.
Ibyo se biterwa n'iki? Umusaza nkanjye utagira shinge na rugero, uruhijwe n'ubuzima, nakura he iyo mbaraga ingira mushya kandi ikankiza, ikanyerere hejuru y'isi? Iyo mbaraga ntituruka muri jye, kandi nta yindi mbaraga ku isi yayihangara. Muri iki gitabo muzabona uko isengesho ribasha kudufasha tukagirana n'Imana umushyikirano uhamye kandi tukagira n'ubuzima bwa gikiristo buhamye.
1. KUGANIRA N'IMANA.
Twamenya dute ko Imana itwumva iyo dusenga?
"Kandi muzanyambaza, muzagenda MUNSENGE NZABUMVIRA. Muzanshaka mumbone, ni munshakana umutima wanyu wose" Yeremiya 29:12,13
Ni ikihe gihamya Yesu yatanze ko azumva kandi agasubiza amasengesho yacu?
"Nanjye ndababwira nti Musabe, muzahabwa, mushake muzabona: Mukomange ku rugi, muzakingurirwa" Luka 11:9.
Isengesho ni ikiganiro cy'abantu babiri. Ibyo ni byo Yesu adusezeranira:
""Dore mpagaze ku rugi, ndakomanga. Umuntu niyumva ijwi ryanjye, agakingura urugi, nzinjira iwe dusangire". Ibyahishuwe 3:20.
Bishoboka bite kwicarana na Yesu ni mugoroba mugasangira muganira? Bwa mbere, ni ukumubwira ibiri mu mitima yacu iyo dusenga. Byongeye tugatega amatwi twitonze. Uko dusenga bucece, Imana ishobora kuvugana natwe mu buryo butaziguye. Uko dusoma ijambo ry'Imana tubishyizeho umutima, Imana izavuganira natwe mu biryanditsemo. Gusenga bishobora guhinduka akamenyero mu buzima bw'umukristo.
"Mwishime iteka ; MUSENGE UBUDASIBA; mubibaho byose muri Kristo Yesu." 1 Tes 5:16-18.
Twasenga "ubutitsa" dute? Ese tugomba kumara igihe cyose dupfukamye cyangwa se duhora dusubira mu magambo amwe yo guhesha Imana ikuzo cyangwa yo kuyambaza? Oya rwose. Ahubwo tugomba kurushaho kubana na Yesu kugeza ubwo twumva ko twaganira na we igihe icyo ari cyo cyose n'ahantu hose.
"Haba mu mihanda yuzuye abantu, mu gihe dukora imirimo, tugomba kwambaza Imana tuyisaba ubuyobozi buvuye mw'ijuru… Tugomba guhora dufunguye inzugi z'imitima yacu tugatumbira Yesu ngo aze abane natwe ature muri twe nk'umushyitsi uturutse mu ijuru." Kugana Yesu p99 (Steps to Chrit p99)
Bumwe mu buryo bwiza bwo gukuza iyo sano y'umwihariko ni ukwiga gutekereza kubyo dusenga.
"Ibyo nibwiye biyinezeze: Nanjye nzajya nishimira UWITEKA" Zaburi 104:34.
Ntukihutire kuvuga uhubutse urutonde rw'iby'usaba igihe usenga. Itonde kandi utekereze. Gutekereza usenga bishobora gukuza mu buryo bw'agatangaza umushyikirano ugirana n'Imana.
"Mwegere Imana nayo izabegera." Yakobo 4:8.
Uko turushaho kwegera Yesu niko turushaho kumenya ko ari kumwe na twe. Nuko rero komeza kuvugana na Yesu, ntuhangayikishwe n'uko ugomba kuvuga amagambo akwiye. Pfa kuvuga ubikuye ku mutima kandi ntacyo uhisha . Vuga ibyawe byose. Yanyuze mu gahinda k'urupfu kugira ngo abe Inshuti yawe Magara.
2. UBURYO BWO GUSENGA
Iyo dusenga, dushobora gushaka gukurikiza isengesho ry'Umwami wacu. Isengesho ntangarugero Yesu yigishije abigishwa be igihe bamusabaga bati " Twigishe gusenga."
"Data wa twese uri mu ijuru, izina ryawe ryubahwe. Ubwami bwawe buze, ibyo ushaka bibeho mu isi nk'uko biba mu ijuru; Uduhe none ibyo kurya byacu by'uyu munsi; Uduharire imyenda yacu, kuko natwe twayihariye abarimo imyenda yacu ;ntuduhane mu bitwoshya, ahubwo udukize umubi, kuko ubwami n'ubushobozi n'icyubahiro ari ibyawe none n'iteka ryose" Amen.
Dukurikije urugero Yesu yatanze mu isengesho rye, tugomba gusanga Imana na Data wa twese uri mu juru. Dusabe kugira ngo ubushake bwe bugenge imitima yacu nk'uko buhora busabye ijuru ryose. Tumushakaho iby'umubiri ukenera, kugirirwa imbabazi, no kugira ngo dushobore kubabarira abandi. Ujye wibuka ko ubushobozi bwacu bwo kurwanya icyaha buva ku Mana
Isengesho rya Kristo risozwa n'imvugo yo gusingiza Imana.Ubundi Yesu yigishije abigishwa be gusenga Data "mu izina ryanjye" (Yohana 16:23)-Ibyo ni ukuvuga gusenga bijyanye n'amahame ya Yesu. Niyo mpamvu abakristo bakunze gusozesha amasengesho yabo aya magambo "Mu izina rya Yesu, Amen." Amen ni ijambo ry'Igiheburayo rivuga ngo " Bibe bityo".
Nubwo isengesho ry'Umwami wacu riduha umurongo w'ibyo tugomba gusengera, uburyo tuvugana n'Imana buba bwiza iyo tuvuga ibituvuye ku mutima. Dushobora gusengera ikintu cyose. Imana iturarikira gusaba imbabazi z'ibyaha byacu ( 1 Yohana 1:9 ) kongererwa kwizera (Mariko 9:24), ibikenerwa mu buzima ( Matayo 6:11 ), Kudukiza ububabare n'indwara ( Yakobo 5:15 ), gusukwa kw'umwuka wera ( Zakariya 10:1 ). Yesu atwizeza ko tugomba kumutura ibyo dukeneye byose no kumusaba kutwitaho. Nta kintu na gito kidakwiye gusengerwa.
"Muyikoreze amaganya yanyu yose, kuko yita kuri mwe"(1 Petero 5:7).
Umukiza wacu yita ku kantu kose kajyanye n'imibereho yacu. Umutima we unezezwa n'uko imitima yacu imusanganye urukundo no kwizera.
3. ISENGESHO RYO MU BWIHERERO
Benshi muri twe dufite ibintu dutinya kubwira inshuti zacu magara. Imana yo idutumira kwitura imitwaro yacu twifashishije amasengesho y'umwihariko: Tukabivugana ho na we. Si ukubera ko hari ibyo akeneye kutumenyaho. Ushobora byose azi ubwoba bwacu bwihariye, imigambi yacu ihishe, n'inzangano twahambye muri twe kurenza uko twe tubizi. Ariko dukeneye gukingura imitima yacu, tukayikingurira wa wundi utuzi byimbitse kandi udukunda bitagira akagero. Gukira indwara bishobora gutangira igihe Yesu akoze ku bisebe byacu. Iyo dusenga, Yesu Umutambyi wacu mukuru, aba aturi iruhande ngo adufashe:
"Dufite UWAGERAGEJWE UBURYO BWOSE NKATWE, keretse yuko atigeze akora icyaha. Nuko rero twegere intebe y'ubuntu tudatinya, kugira ngo tubabarirwe tubone ubuntu bwo kudutabara mu gihe gikwiye." (Abaheburayo 4:15,16).
Mbese wumva uhangayitse, wihebye, uri umunyabicumuro? Bishyire imbere y'Umwami kuko ashobora gusubiza ibyo dukeneye byose.
Ese tugomba kugira ahantu hiherereye ho gusengera?
"Wehoho n'usenga, ujye winjira mu nzu, ubanze ukinge urugi, uhereko usenge So mwihereranye: Nuko So ureba ibyiherereye azakugororera" (Matayo 6:6).
Ibigeretse ku gusenga umuntu agenda mu nzira, akora imirimo cyangwa se ari kumwe n'abandi bantu, umukristo wese agomba kugira igihe cy'umwihariko buri munsi, kugira ngo asenge ku giti cye kandi yige Bibliya. Ujye ugirana gahunda n'Imana buri munsi, igihe wumva ubishaka cyane kandi wumva udafite ibikurangaza.
4. ISENGESHO RYO MU RUHAME
Guhurira n'abandi mu isengesho birema ubumwe budasanzwe kandi bigahamagara Imana mu buryo budasanzwe.
"Kuko aho babiri cyangwa batatu bateraniye mu izina ryanjye, mba ndi hagati yabo." (Matayo 18:20).
Kimwe mu bintu bikomeye dushobora gukora nk'umuryango ni uguteza imbere ubuzima bwo gusengera hamwe. Jya wereka abana bawe ko dushobora gutura Imana ibyo dukeneye byose nta wundi duciyeho. Bazanezererwa Imana uko babona igenda isubiriza amasengesho mu bintu bifatika byo muri ubu buzima. Ujye utuma gusenga mu rugo biba igihe cyo kwishima no gusangira ibibazo mu buryo bwisanzuye.
5. AMABANGA ARINDWI Y'ISENGESHO RISHUBIJWE.
Igihe Mose yasengaga, Inyanja Itukura yaratandukanye, igihe Eliya yasengaga, Umuriro wavuye mu ijuru. Igihe Daniyeli yasenze, marayika yafunze iminwa y'intare mbi. Bibiliya itwereka byinshi binejeje by'amasengesho yasubijwe. Kandi yemeza ko isengesho ari uburyo bwo guhabwa imbaraga ikomeye y'Imana. Yesu yasezeranye ati:
"Nimugira icyo musaba cyose mu izina ryanjye, nzagikora." Yohana 14:14.
Nyamara hari amasengesho asa n'aho atumviswe. Kubera iki? Aha turatanga amahame arindwi azagufasha kugira ngo usenge mu buryo bukwiye.
(1) OMATANA NA KRISTO.
"Nimuguma muri jye amagambo yanjye akaguma muri mwe, musabe icyo mushaka cyose, muzagihabwa." Yohana 15:7.
Iyo dushyize imbere umubano wacu n'Imana kandi tukaguma gushyikirana na yo. Tuzumva kandi twitege guhabwa igisubizo cy'amasengesho yashoboraga kudasubizwa.
(2) KOMEZA WIZERE IMANA
"Kandi ibyo muzasaba MWIZEYE, muzabihabwa byose." Matayo 21:22.
Kwemera, cyangwa kwizera bisobanura ko koko dutumbiriye Data wa twese uri mu ijuru kugira ngo asubize ibyifuzo byacu. Iyo ugize ingorane ukabura ukwizera ujye wibuka ko Umukiza wacu yakoreye igitangaza umuntu wasabye yihebye ati :
"Ndizeye; nkiza kutizera ." Mariko 9:24.
Ukwiye kudatezuka ku ukwizera UFITE, ntukwiye guhangayikishwa n'ukwizera UDAFITE.
(3) IRUNDURIRE UGUSHAKA KW'IMANA UTUJE
"Kandi iki ni cyo kidutera gutinyuka imbere ye, ni uko atwumva, iyo dusabye ikintu NK'UKO ASHAKA." 1 Yohana 5:14.
Ibuka ko Imana ishaka kutwigisha kandi ko ishaka kuduha ibyo tuyisabye, binyuze mu masengesho. Ni yo mpamvu rimwe na rimwe ivuga idusubiza iti " OYA", ubundi ikaduha ikinyuranye n'icyo twasabye. Isengesho ni uburyo butuma umuntu arushaho gushyikirana n'Imana kandi tukarushaho gukurikiza ubushake bwayo. Dukwiye kumenya ibisubizo by'Imana kandi tukabyigiraho. Kuzirikana ibintu runaka wasabiye no kuzirikana ibisubizo wahawe kuri byo bintu ni ubufasha bukomeye cyane.
Umwuka wera azagufasha kugera ku ntego ugambiriye. "Kuko Umwuka asabira abera, nkuko Imana ishaka." Abaroma 8:27. Ujye wibuka yuko ubushake bwacu bushobora guhuza n'ubushake bw'Imana iyaba twashoboraga kuroro nk'uko yo irora.
(4) TEGEREZA IMANA WIHANGANYE
"NATEGEREJE UWITEKA NIHANGANYE; antegera ugutwi, yumva gutaka kwanjye." Zaburi 40:1
Muri uyu murongo ingingo nkuru ni ugutumbira IMANA, ugategereza igisubizo izaguha. Uramenye kandi mu gihe kimwe ntugasabe Imana kugufasha, ngo mu kindi wirohe mu kwishakira ibikunezeza. Tegereza Uwiteka wihanganye; dukeneye cyane kwitoza uwo muco.
(5) NTUKAGIRE ICYAHA WIHAMBIRAHO.
"Iyaba NARIBWIRAGA IBYO GUKIRANIRWA MU MUTIMA WANJYE, Uwiteka ntaba anyumviye." Zaburi 66:18.
Icyaha kizwi kizitira imbaraga y'Imana mu buzima bwacu; kikadutandukanya n'Imana (Yesaya 59:1-2). Ku ruhande rumwe ntubasha kwihambira ku cyaha, ngo ku rundi ruhande utakire Imana kugira ngo igutabare. Kwatura ibyaha utaryarya no kwihana by'ukuri bikemura icyo kibazo.
Niba tudashaka kwemerera Imana ngo itubohore ku ntekerezo, amagambo, n'ibikorwa bibi, amasengesho yacu ntacyo yaba amaze.
"Murasaba ntimuhabwe, kuko musaba nabi, mushaka kubyayisha irari ryanyu ribi." Yakobo 4:3.
Imana ntizasubiza ngo "Yee" ku masengesho y'umuntu wikunda. Jya uhora uteze amatwi amategeko y'Imana n' ubushake bwayo ubikurikize; na yo izagutega amatwi iguhe ibyo uyisabye.
"Uwiziba amatwi ngo atumva amategeko, gusenga kwe na ko ni ikizira" Imigani 28:9.
(6) UJYE WIYUMVAMO KO UKENEYE IMANA
Imana isubiza abashaka ko ibana na bo n'imbaraga ya yo ikaba muri bo.
"Hahirwa abafite inzara n'inyota byo gukiranuka, kuko ari bo bazahazwa." Matayo 5:6
(7) NTUGATEZUKE KU GUSENGA.
Yesu yerekanye ko dukeneye gusenga ubudacogora yifashishije igitekerezo cy'umupfakazi wakomeje gusanga umucamanza amugezaho icyifuzo cye. Bishyize kera Umucamanza ararambirwa, ni ko kuvuga ati "Kubera ko uyu mupfakazi anduhije, ngiye kumurengera. Nuko Yesu arangiza avuga ati "Ubwo bibaye bityo, Imana yo ntizarengera intore zayo ziyitakira amanywa n'ijoro? Mbese yazirangarana?" (Luka 18:5-7)
Ibyo ukeneye byose, ibyo wiringira byose n'ibyo ugambirira byose, ujye ubiganirira Imana. Saba Imana iguhe imigisha ku bintu runaka kugira ngo bikunganire mu gihe ubikeneye. Jya ukomeza ushakashake, ukomeze utege amatwi kugeza ubwo ugira icyo wigira ku gisubizo Imana iguhaye.
6. ABAMARAYIKA BASUBIZA IBYIFUZO BY'ABASENGA.
Umunyazaburi yashimishijwe n'uko abikesheje umurimo w'abamarayika , amasengesho ye yasubijwe.
"Nashatse Uwiteka aransubiza, ankiza ubwoba bwose nari mfite… Marayika w'Uwiteka abambisha amahema yo kugota abamwubaha akabakiza." Zaburi 34:4-7.
Iyo dusenga, Imana yohereza abamarayika gusubiza amasengesho yacu (Abaheburayo 1:14). Buri mukristo afite umumarayika murinzi bagendana.
"Mwirinde mudasuzugura umwe muri abo bana bato. Ndababwira yuko abamarayika babo bo mu ijuru bahora bareba mu maso ha Data wo mu ijuru." Matayo 18: 10.
Kubera amasengesho yacu:
"Umwami wacu ari bugufi. Ntimukagire icyomwiganyira, ahubwoibyomushaka byose bimenywe n'Imana, mubisabiye,mubyigingiye, mushima. Nkuko amahoro y'Imana, ahebuje rwose ayo umuntu yamenya, azarinde imitima yanyu n'ibyo mwibwira muri Kristo Yesu." Abafilipi 4:5-7
7. IMIBEREHO YA GIKRISTO.
Bibiliya yerekana mu buryo busobanutse imibereho ya gikristo. Dushingiye ku bivugwa mu Abefeso 4:22-24 umukristo agomba "Kwiyambura" imibereho ya kera ituruka ku kwifuza gushukana, hanyuma "akambara" imibereho mishya ari yo "yarmewe kumera nk'Imana." Muri iki cyigisho no mu cyigisho cya 6, twabonye ko iyo tuvutse bushya "tuba turemwemo bundi bushya", undi muntu muri Kristo.
Iki cyigisho n'ibindi byigisho bitandatu bikurikira byerekana imibereho ya gikristo; biduhishurira ibanga ry'umunezero mu buzima bw'Umukristo. Bizagufasha kubaka umubano ukomeye ugirana na Kristo, uwo mubano ukazahindukamo imiberho ya gikristo ifututse. Bityo rero uyu munsi utumbire Yesu, kandi ushobora kuzaba umwe mubazishimira gutsinda kudasubirwaho ubwo amahoro ya Kristo adahinyuka azaba aganje.


text:
‘Abana babi’ ya Danny Vumbi ati “ntabwo mba mvuga umugizi wa nabi”
Indirimbo ‘Abana babi’ Danny Vumbi aherutse gusohora benshi mu bayumvise bakomeje kwibaza aho igitekerezo k’iyi ndirimbo cyavuye. Danny Vumbi yabwiye Umuseke ko cyavuye mu biganiro yagiranye na bagenzi be bahisha ibintu kandi bikenewe.
Danny Vumbi ari mu bahanzi bafite umwihariko wo kwandika indirimbo neza kuko hari abandi benshi bakomeye yagiye yandikira.
Aherutse gusohora iyitwa ‘Abana babi’, aririmbamo bamwe mu byamamare byo mu Rwanda abyita abana babi ngo kuko hari ibyo bazi batamubwiye kandi akeneye kubimenya.
Avuga ko igitekerezo cyo kwandika iyi ndirimbo cyavuye mu biganiro akunda kugirana na bagenzi be nk’uko n’izindi agenda azihimba.
Kuri iyi ndirimbo abana babi ngo yaje gusanga hari ibyo inshuti ze zibika ntizibivuge kandi byagirira abandi akamaro.
Nawe aririmba yibaza impamvu batabivuga kandi nta bugome bubirimo.
Ati “Narabitekereje ariko na none nsanga inshuti yawe itakubwira ikigufitiye akamaro yumva ko ntacyo bitwaye aba ari Umwana mubi gusa umwana mubi ntibivuga umugome cyangwa umugizi wa nabi ahubwo bivuga umuntu utitaye ku kantu gato kakugirira akamaro kuko aba yatekereje ko ntacyo kakumarira.”
Amashusho y’iyi ndirimbo azasohoka muri iki cyumweru ngo abo yaririmbyemo bose abita abana babi nabo bazagaragara muri iyo ndirimbo.
Bonaventure KUBWIMANA
UMUSEKE.RW


text:
Mu Rwanda
Ngoma: Abanyamuryango Ba AVEGA Bavuga Ko Biyubatse N’Ubwo Yari Inzira Igoye
Abapfakazi ba Jenoside bo mu Murenge ya Zaza, Rukumbire na Mugesera bavuga ko mu myaka 28 ishize Jenoside yakorewe Abatutsi ihagaritswe hari intambwe yo kwiyubaka bateye.
Bashima ababibashijemo barimo Never Again Rwanda ndetse na AVEGA Agahozo.
Muri Jenoside yakorewe Abatutsi intego yari iyo kurimbura Abatutsi bose. Icyakora abicanyi bibandaga cyane cyane ku bahungu n’abagabo ariko bagasambanya cyangwa bakangiza imyanya myibarukiro y’abagore cyangwa abakobwa.
Jenoside imaze guhagarikwa, abagore bayirokotse basigaranye ibikomere by’umubiri n’ibyo ku mutima byinshi ndetse abenshi bisanga ari abapfakazi.
Ariko kubera ko bagombaga kubaho, byabaye ngombwa ko bihuriza mu muryango witwa AVEGA Agahozo kugira ngo bafatane mu mugongo.
Uko imyaka yahitaga indi igataha, niko abagore barokotse Jenoside bomoranaga ibikoremere, bamwe baremerwa imirimo ibateza imbere, abana babo bafashwa kwiga, ubuzima bugenda bugaruka gahoro gahoro.
Icyakora ibikomere birebire kandi byimbitse bitinda gukira burundu.
Niyo mpamvu hirya no hino mu Rwanda hakorwa ibikorwa byo gukomeza kuvura abapfakazi ba Jenoside bagakira ibikomere binyuze mu kubaka ubukungu bwabo.
Umushinga HUB (Horana Ubuzima Bwiza Project) wa AVEGA Agahozo uterwa inkunga na Never Again Rwanda washinzwe muri uwo mujyo.
Intego zawo ni ugufasha abo abapfakazi ba Jenoside bo mu Mirenge ya Mugesera, Zaza na Rukumberi gukora amatsinda 29 yo kwiteza imbere agizwe n’abantu 580.
Abagize aya matsinda bahawe amahugurwa y’uburyo bakomeza gufasha bagenzi babo bayasangiye kugira ngo bakomeze kugira umutima w’ubutwari bakore biteze imbere.
Muri ayo mahugurwa, abayitabiriye bahuguwe uko bakomeza kwita cyane ku bafite ihungabana bakaganirizwa binyuze mu kubasura aho batuye.
Umwe mu babyeyi bahuguwe ngo bazafashe bagenzi babo witwa Nyirahirwa Alivèra wo mu Murenge wa Zaza yavuze ko bishimiye uyu mushinga.
Ati: “ Uzaduhuriza hamwe twibumbire mu matsinda yo kwiteza imbere bitumen tuva mu bukene, ubwigunge n’ubujiji.”
Abagize amatsinda yo muri iriya mirenge bamaze gukusanyiriza hamwe ubwizigame bwa Frw 800,000, yakusanyijwe mu kwezi kumwe.
Umunyamabanga nshingwabikorwa w’Umurenge wa Rukumberi Bwana Daniel Mugabo yavuze ko yishimiye uriya mushinga kuko uzafasha abanyamuryango ba AVEGA kwiteza imbere no guhangana n’ihungabana.
Yashimiye AVEGA Agahozo na Never Again batekereje kubijyanye no kwibumbira mu matsinda yo kwiteza imbere bariya bagore bikanagendana no kubahugura k’ubuzima bwo mu mutwe.
Muri Gicurasi, 2022, Umuyobozi wa AVEGA Agahozo, Valérie Mukabayire yavuze ko ari ngombwa ‘gushima’ Leta y’u Rwanda kuko yafashije abarokotse Jenoside yakorewe Abatutsi kwiga, kubona amacumbi no kubona ubutabera.
Mukabayire yabivugiye mu Nama ya Mbere yaguye Y’Abarokotse Jenoside yakorewe Abatutsi yiswe 1st Survivors Reunion & 28 Commemoration of The 1994 Genocide Against the Tutsi in Rwanda.
Mu ijambo rye, Umuyobozi wa AVEGA Agahozo yavuze ko bimwe mu bibazo byari byugarije abarokotse Jenoside bagize AVEGA harimo umubare munini w’abari barafashwe ku ngufu bakanduzwa HIV/SIDA.
Yashimye Madamu Jeanette Kagame wabafashije kubona ubuvuzi.
Yamushimiye kandi uburyo yafashije AVEGA kubona aho ababyeyi b’Intwaza batura.
Intwaza ni izina ryahawe ababyeyi barokotse Jenoside bagasigara ari abapfakazi ba Jenoside badafite kivurira.
Ikindi Valérie Mukabayire yavuze ni uko ibyo byose AVEGA Agahozo yagezeho byose byatijwe umurindi n’imiyoborere myiza no kwita ku abarokotse Jenoside by’umwihariko kuko bari bakeneye ubufasha bwihariye.
Muri ubwo bufasha harimo no kubona servisi z’ubuvuzi mu bigo Nderabuzima bya AVEGA bitandukanye.
Muri ibyo bigo harimo icy’i Ntarama, i Rwamagana, icyo ku cyicaro gikuru cya AVEGA kitwa AVEGA Clinic), n’Ikigo Nderabuzima cya Remera.
Abakora muri iki kigo bo baherutse no guhabwa amahugurwa azabafasha kwita ku bakorewe ihohoterwa rishingiye ku gitsina.
AVEGA mu mishinga y’iterambere ku banyamuryango…
Mu rwego rwo kuzamura imibereho y’abanyamuryango ba AVEGA Agahozo, ubuyobozi bukuru bw’Umuryango baherutse gutangiza ibikorwa byo guhugura abapfakazi mu gukora imishinga ibyara inyungu kugira ngo iterwe inkunga.
Ni umushinga watangijwe muri Kanama, 2021 k’ubufatanye bwa AVEGA Agahozo n’Ikigega Survivors Fund bigakorwa mu rwego rwo guhangana n’ihungabana n’ubukene bukabije ku banyamuryango.
Uriya muryango bawise Empowering Vulnerable Genocide Widows in Karongi and Rutsiro District to Alleviate Extreme Poverty (EVKREP) mu turere twa Karongi na Rutsiro aho uzagera kubanyamuryango 400.
Kugira ngo bariya babyeyi bagire ubumenyi bwo gukoresha neza inguzanyo, AVEGA Agahozo yabateguriye amahugurwa azamara amezi abiri, aho bahugurwa inshuro imwe mu Cyumweru.
Ababyeyi barokotse Jenoside yakorewe Abatutsi bagasigara ari incike bahabwa kandi ubufasha bw’isanamitima n’Umuryango w’abanyeshuri barokotse Jenoside yakorewe Abatutsi barangije Kaminuza, GAERG hamwe n’abandi bakiga witwa AERG.
Abagize iyi miryango bafasha abo babyeyi kuba mu nzu zikomeye, basannye cyangwa bakubaka izindi nshya.
Ihumure no gufasha abarokotse gusaza neza birakenewe.
Ubushakashatsi bwasohotse muri 2018 bwakozwe Ikigo cy’igihugu cy’ubuzima RBC ku byerekeye uburwayi bwo mu mutwe mu Banyarwanda bwagaragaje ko abarokotse Jenoside yakorewe Abatutsi bangana 18% by’Abanyarwanda barokotse Jenoside yakorewe Abatutsi babana n’indwara y’agahinda gakabije.
Nyuma y’icyo gihe, Dr Yvonne Kayiteshonga yageze kubwira Umuseke.rw ko umuntu ufite indwara y’agahinda gakabije iyo atitaweho ngo yerekwe urukundo, ashobora kwiyahura.
Ikindi yavuze ni uko ingaruka za Jenoside yakorewe Abatutsi ari zo zatumye abayirokotse cyane cyane abageze mu za bukuru barwara indwara y’agahinda gakabije kuko baba babona ko bashaje nabi kandi barahoranye abana n’abuzukuru.
Impuguke mu mibereho ya muntu zivuga ko ari ngombwa ko abapfakazi ba Jenoside yakorewe Abatutsi bahabwa uburyo bwo gusaza neza kugira ngo babone ko n’ubwo basigaye ari incike, ariko bafite ababitayeho kandi ku ikubitiro Leta ikaba ari yo ifata iya mbere.
Jeannette Kagame ku isonga…
Eugène Karekezi ni umwe mu babyeyi bitwa Intwaza baba mu Mudugudu wiswe Impinganzima bubakiwe na Imbuto Foundation kugira ngo n’ubwo bagizwe incike na Jenoside yakorewe Abatutsi ariko bazasaze neza, yashimiye Madamu Jeannette Kagame wabitayeho, ubu bakaba bagiye gusazana umucyo.
Yabibwiye bamwe mu bagize Ihuriro Unity Club ubwo basuraga b’Urugo ‘Impinganzima’ rwubatswe mu Kagari ka Mushirarungu, Umurenge wa Rwabicuma mu Karere ka Nyanza.
Hari muri Kamena, 2021.
Yabwiye abaje bahagarariye Unity Club ko we n’izindi ntwaza bashimira cyane Madamu Jeannette Kagame, Umuyobozi Mukuru wa Unity Club kubera uburyo yabahinduriye ubuzima, ubu bakaba babayeho neza.
Ababyeyi barokotse Jenoside yakorewe Abatutsi bagasigara ari incike bishimira ko n’ubwo basigaye ari ‘bonyine’ ariko bubakiwe ahantu ho gusazira neza kandi bakaba bitaweho.
Bafite abantu bashinzwe kubitaho, bakabamenyera isuku, bakabaganiriza, mbese mu magambo make bakababera abana n’abuzukuru.
Ubu ni uburyo bwashyizwe na Imbuto Foundation kugira ngo bariya babyeyi bafashwe gusaza neza, batandavuye cyangwa ngo bandagare kandi ari ababyeyi b’u Rwanda.
Mu ijambo Madamu Jeannette Kagame yavuze muri kiriya gihe abicishije kuri Twitter yagize ati: “ Babyeyi muri isoko y’indangagaciro z’Abanyarwanda, abato bazigiraho maze bakumva uko kugira igihugu bihenda bityo bagaharanira kubumbatira u Rwanda no kuruhesha ishema. Muri igicaniro cy’ibyishimo by’u Rwanda kuko mwahetse abato mu ngobyi yo kwishakamo ibisubizo. Muri ibi bihe bikomeye byo kwirinda COVID-19, ndasaba buri wese kubabera ijisho, urumuri n’akabando kabasindagiza. Kubagira ni umugisha.”
Ababyeyi 230 nibo baba mu bigo byiswe ‘Impinganzima’. Impinganzima iri mu Murenge wa Rwabicuma muri Nyanza ituwe n’ababyeyi 20.
Mu Rwanda hubatswe impinganzima enye.
Hari iya Nyanza, iy’i Bugesera, iy’i Huye n’iy’i Rusizi, umwaka ushize zose zikaba zari zituwe n’ababyeyi 230.


text:
Dore ibigwi bya Kagame n’ingabo ze muri Kongo !
Bavandimwe dusangiye igihugu cy’u Rwanda,nifuje kungurana namwe ibitekerezo ku buryo mbona igihugu cyacu muri iki gihe. Nkunda gusoma byinshi mu byandikwa ku gihugu cyacu nkumva ibiganiro biruvugwaho, bituma nanjye nifuza kuganira namwe uko mbona ibintu. Nibajije ku gihugu cyacu byavugwaga ko ari “intaho y’Imana”, nibaza impamvu, nanibaza uko bihagaze ubu.
Igitekerezo cyanjye gikubiye mu kwibaza ibi bikurikira.
1. Ese koko U Rwanda ni intaho y’imana?
2. Ese koko Shitani yatashyemu Rwanda?
3. Hakwiye gukorwa iki?
Ese koko U Rwanda ni intaho y’Imana?
Kuva tukiri bato twumvaga bivugwa n’abakuru ngo “Imana yirirwa ahandi igataha I Rwanda. Nkiri muto numvaga binteye ishema kuba mu gihugu gitahamo “Imana.” Numvaga mu makuru havugwa intambara hirya no hino kw’isi ariko mu by’ukuri ntazi ibyo aribyo. Ahandi numviye iby’intambara byari ukubyiga mu ishuri ngo kera habayeho intambara. Nkumva ari ibintu by’impitagihe gusa nta kindi.
Nuko bigira bitya muri cya gihugu haba hadutse intambara n’ubwicanyi butagira urugero, bamwe bati imana yiriwe ahandi ntiyataha bigenda gutyo. Iyo“Mana” buri wese afite uko ayumva, akurikije uko yahuye nayo mu mibereho ye, cyangwa se uko yabwigishijwe.
None kuva ubwo kugeza ubu benshi bibaza niba koko ya “Mana” yaturaga mu Rwanda yarahimutse cyangwa niba yarahimuwe. Ibaye se yarahimutse byaba byaratewe n’iki, ibaye se yarahimuwe yaba yarimuwe nande? Ese ubundi yari yarimitswe nande?
Reka tugerageze kureba uwaba yarimitse iyo Mana mu Rwanda. Ku bwanjye ntekereza ko kuvuga ko u Rwanda rwari intaho y’Imana byaterwaga n’uko abantu biyumvaga mu gihugu cyabo, babona kibabereye. Bakumva ko gifite Nyiracyo wakibaremeye kandi akaba ari nawe Mugenga. Mwibuke mu Rwanda rwo hambere bari bafite uko babagaho. Hariho “amategeko” agenga imibereho yabo, atandukanye n’ayanditse mu bitabo by’ubu; ugasanga hariho abakuru bubahwa n’abato, hakaba kirazira, ikaba umwitangirizwa wo gutinya ikibi. Ukoze ikibi ugasanga ko bimutera ipfunwe n’umugayo mu bandi. Hakabaho kandi uburyo bwo gukosora uwakoze amakosa. Yego ntitwavuga nanone ko U Rwanda rwari paradizo uko tuyibwirwa dore ko ahari bantu hatabura urunturuntu.
Nuko rero Imana iba irimuwe! Ibyo byaje gute rero? Ibyo byaje kuva aho nyine bimwe byarangaga cya gihugu bigiye byigizwayo gahoro gahoro, kugeza ubwo ahahoze “intaho ya Mwimanyi” wa mugani w’umuririmbyi hahindutse “Indiri y’ikibi”.
2. Ese Shitani yaba yaratashye mu Rwanda?
Ese Shitani tubwirwa ubundi ni iki? Tukiri abana bajyaga bayitwereka ku gishushanyo ifite amahembe, ukabona ko koko atari ikintu cyiza. Ariko uko nagiye nkura nagiye menya ko atari ko bimeze. Ndibuka rimwe hari umupadiri wigeze kutwigisha ko Shitani idashobora kwiha isura mbi imbere y’abantu nka kumwe bayishushanya. Ahubwo ifite ubushobozi bwo kutwiyereka isa neza bishoboka, ndetse ukaba wayita umumalayika.
Mu minsi ishize rero nibwo nasomaga inyandiko ivuga ku bijyanye n’idini ya Shitani hano ku isi. Ni byinshi byanditswe kuri iyo dini, sinabisomye ngo mbive imuzi, ababindusha banyunganira, gusa byanteye kwibaza cyane, binatuma nkoma agatima ku byo mbona mu gihugu cyacu.
Icya mbere namenye nuko ngo iyo dini idakorera ku mugaragaro nk’andi ku buryo wabaza uti umuyobozi waryo ni nde, akorera he. Ikindi nabonye kivugwa ku bayoboke b’iyo dini, ngo si abantu baciriritse, ahubwo ubasanga akenshi mu bakomeye, bafite imitungo ihambaye, bafite amashuri ahanitse yewe n’ubutegetsi. Ikindi kandi ngo bakorera mu dutsiko two mu kinyegero. Abo bayoboke ngo usanga bafitanye ubumwe budasanzwe, kandi bagafashanya cyane. Bakora byinshi rero ngo birimo gutura ibitambo by’abantu, ubusambanyi ku bahuje igitsina, ariko cyane cyane ubwicanyi bw’indengakamere no kumena amaraso.
Nanabonye kandi hari bavuga ko bamwe mu bakomeye mu Rwanda ubu ngo baba barayobotse iyo dini. Njye ku giti cyanjye ibyo sinabihamya uretse ko ntanabihakana. Ariko mvuze ko mu Rwanda rw’ubu Sekibi yamaze kwigarurira benshi, ubanza ntaba nibeshye. Ndaguha impamvu zanjye ,ubwo nawe tutabyumva kimwe wazanyomoza.
Ese ubundi gukorera Shitani bisaba kwinjira muri iryo dini? Ntekereza ko atari ngombwa, ahubwo abenshi usanga bayikorera batabizi. Ariko nanone bagakoreshwa n’abakora ibyo bo bazi neza. Mu by’ukuri nk’uko twabivuze hejuru, ntabwo Shitani igaragara nka cya kinyamaswa cy’amahembe, ntabwo ari umukene kuko afite byinshi byo guhemba abamuyobotse: ubukire, ubutegetsi, amaboko n’ibindi bijyana.
Dore rero bimwe mu byo nabonye bikanyemeza kuba Shitani yashinze imizi mu Rwanda:
-Icya mbere cyanteye kwibaza ibi byose ni intambara z’urudaca zishozwa mu karere kose kandi buri gihe nta mpamvu. Kuba abantu badasiba kwigishwa ko abavandimwe babo ari ba “adui” kandi bagomba kwicwa, nta wundi muti ushoboka. Nabonye uburyo harimo ubushake burenze bwo kumena amaraso menshi ashoboka, mboneraho kwemera ko Sekibi ariwe wenyine ufitemo inyungu kuko ngo akunda amaraso, ubundi abakozi be akabahemba za zahabu abandi za diamants, buri wese agatahana umugabane we. None se wambwira aho kuvuga ko umuntu arwanira kwibohora byaba bihuriye no kujya gufomoza ababyeyi batwite?
Tubwirwa ko ubutegetsi butangwa n’abaturage, bukorera abaturage ariko benshi ubu bavuga ko ngo ubutegetsi butangwa na Sekibi bukanamokorera. Ibi babihera ko uko ibintu bimeze ubu haba mu Rwanda haba n’ahandi muri Africa muri rusange, bigoye kuba umuntu yagera ku butegetsi adafite ingufu zimushyigikiye kandi ziva hanze, ntaho bihuriye n’abo banyakubwitirirwa. Izo ngufu ziva he? Nasabaga abaharanira ubutegetsi bose kujya bareba inzira banyuramo kuko byanze bikunze kujya gufata ubutegetsi utanze akazoza k’igihugu ho ingwate ntacyo bikemura, uretse gukomeza gukorera uwo uba abuguhaye. Akenshi abantu ntibibaza mu by’ukuri uwo ushaka kugushyigira uwo ariwe n’inyungu abifitemo, ahubwo bihutira kumva ko igikenewe ari ugufata ubutegetsi gusa.
Uko U Rwanda ruyobowe ubu wagirango kubona umwanya w’ubutegetsi nta yindi mpamyabushozi bisaba uretse gukomoka kuri Semuhanuka!
Usanga abantu badatewe isoni no gukora IKIBI, haba no ku mugaragaro, ugasanga hari abaterwa ishema no gukora ikibi no kugaragara kubera icyo kibi bashaka kugaragaza nk’ikiza.
Abategarugori, bamwe kera twitaga ba mutima w’urugo, nabo batashywemo. Ni koko iyo aba babyeyi binjiwemo, igihugu cyose kiba cyoramye nka kumwe byagenze muri Eden! Ubu buri wese yabaye “busy”, ntawe ukigira umwanya wo guha uburere bwiza “u Rwanda rw”Ejo”. Buri wese ngo agomba kujya kwiruka ku ifaranga, nta kuruhuka, kubera ko twese tugomba kuringanira. Abafite imyanya ikomeye, yewe banafite ubundi bushobozi, bemeye “gukebanurwa” n’abo babona ko babarusha amaboko kugirango babashe kugumishwa mu myanya. Abagabo nabo bemeye guhebera urwaje ngo bagume ku mbehe.
Munyumve neza babyeyi simbasebeje cga ngo mbasabe kutagira uburenganzira n’uburinganire nyakuri, gusa mbabazwa no kubabonamo “ibikoresho” by’ababashuka kubabohora.
-Akarengane kavuza ubuhuha, mu mpande zose: itangwa ry’akazi, ubucamanza, kwamburwa imitungo, ubuhemu bukabije n’ibindi byose bihora bivugwa. Kuri ubu, umujinya, agahinda, gushaka guhora, n’ibindi byinshi bibunze mu mitima ya benshi. Iyo nayo ni imbuto ya sekibi kuko uko ibihe bihora bisimburana azakomeza gusarura kuri iyo mbuto yabibye, izera kwa kumena amaraso yishakira.
Amadini nayo yarinjiwe, ntihakiba ubuyobozi bw’amadini butandukanye n’ubwabanyamaboko. Bamwe babyemeye gutyo barayoboka, abandi nabo baraheranwe ukuri bemera kukuryamira ngo bucye, abandi nabo barahaguruka ngo bahangane, bafata amakanzu baba bayamanitse, nka bimwe byo kumanika agati wicaye!
Ese ubundi kuki U Rwanda? Rufite iki rurusha ibindi bihugu ku buryo Sekibi yahitamo kuza kurugira indiri ye? Nibuka ko tukiga amateka mu ishuri twabwiwe ko mu gihe abakoloni b’Abadage bageraga mu Rwanda nta bukungu bugaragara bahasanze ngo bubashishikaze, uretse kuba hari abaturage benshi, bityo bakaba barateganyaga kubaka umuhanda wa gari ya moshi ugera muri Tanganyika kugirango bajye babasha kujyana abanyarwanda kubakoresha mu mirima. Muribuka uburyo kandi nyuma yaho abanyarwanda bajyanwaga gukoreshwa muri za mines muri Congo.
Ibi se byaba bihuriye he no kuba “indiri ya Shitani”? Nk’uko twabibonye, kuba Sekibi akunda amaraso, birumvikana ko kujya aho yabasha kumena menshi ashoboka. Ngizo rero impamvu z’intambara z’urudaca, aho bamwe bafite gahunda yo gutura ibitambo byinshi bishoboka, kugirango bagororerwe na sebuja. Ikibabaje nuko bakoresha amaboko y’abatazi ibyo barimo..
3.Hakwiye gukorwa iki?
Muvandimwe se wowe uhagaze he? Muri ibi twavuze haruguru, wowe ubyumva ute? Wibona he? Hari ubwo ujya ubona akanya ko “kwikebuka” ngo utekereze aho uhagaze? Ujya se utekereza uwo ukorera mu buzima bwawe bwa buri munsi? Ibikuvuna byose uba ugokera nde mu by’ukuri? Ese hari imbuto y’ikibi yaba yarabibwe mu mutima wawe kandi ikaba igomba gusarurwaho ikibi na Sekibi mu minsi iza? Ese birashoboka kuyirandura burundu? Igisubizo buri wese agifite mu mutima we.
Nabibutsa ko gukora IKIBI icyaricyo cyose aribyo byimuye “ Imana “ mu gihugu cyacu. Byaje gahoro gahoro none ndabona Sekibi yaramaze gushinga imizi. Ndabibutsa ko mbere y’uko byose bitangira twaburiwe bihagije, yewe n’Ijuru ryarahuruye kutuburira: Ubutumwa bwa Kibeho ntabwo ari ikintu cyoroshye. Twahisemo kuvunira ibiti mu matwi no gukurikira ya sura nziza Shitani itwereka, twifatira ibishashagirana yatugabiye ubundi si ukudukoresha! Ubundi ya “Mana “ tuyimura dutyo.
Ingaruka ibyabaye byose muri iki gihugu kandi bikinaba ni imbuto y’uwo wahashinze imizi, kandi akomeza kubiba izindi nyinshi, ngo akomeze kujya asarura ubo abikeneye ! Icyo ashaka ni ibitambo. Azankoresha cga azagukoresha mu buryo bwinshi:azagusaba kwica, kubeshya, gushinja ibinyoma, guhemukira abakugiriye neza, gutanga bagenzi bawe ngo bicwe, n’ibindi nk’ibyo. Kandi afite byinshi byo kuguhemba kugirango uyoboke: ubutunzi, icyubahiro, n’ibindi bishashagirana. Ariko nta mahoro y’umutima uzigera ugira kubera guhora wikanga kwiturwa inabi .
Ese ibyo byose Sekibi adutega ngo tumukorere bishobora kuboneka mu buryo bwiza? Birashoboka rwose kubona ubutunzi cga n’ubutegetsi utanyuze iy’ibusamo.
Intambara yo kurwana no kongera kwimika “Imana” yacu mu gihugu yiremeye igomba gutangirira mu mitima yacu, nta handi. Ngaho rero muvandimwe, nta kindi usabwa: Kora ICYIZA wange IKIBI. Nihagira ugusaba kubeshya, kwica, kwiba, kugambana, gushinja ibinyoma…..uzamenye uwo ari we. Buri wese afite ubwenge buhagije bwo kumenya IKIBI n’ICYIZA, gusa ubwoba bwo kwanga kugirirwa nabi, cga gutakaza “privileges” nibwo butuma benshi bemera gukorera uwo batazi. Arega uwo duhanganye muri iyi ntambara si umuntu, afite ububasha n’amaboko!
Mumbabarire kuba navuze ibyinshi bibi, si ugushaka kugira uwo ncira urubanza cyangwa se kwirengagiza ko hari n’ibyiza biriho mu mitima ya bamwe, nifuzaga ko buri wese yakwikebuka, agafata nibura iminota nka 10 yo kwitekerezaho no gufata umwanzuro wo kureka IKIBI! Ibikangisho ni byinshi, ariko nanone tuzirikane rya jambo ko “Hakurya y’imva hari Ubugingo”.
Twese hamwe muze dusukure “Intaho ya Mwimanyi” maze yongere agaruke aturane natwe tumutaramire!


text:
Umugabo yakundaga kubyara abana bagapfa bakiri bato.
nuko aza kujya mu bapfumu umupfumu aramubwira, ati nubyara umwana uzamwite izina ribi.
nuko babyara umwana bamwita munnyo. ariko babigira ibanga nuko rero nyuma y'imyaka 5 bashaka gutangariza abaturanyi izina ry'umwana.
mbega byari ibirori bikomeye umugabo afata ijambo
ati: nshuti zanjye uyu munsi mureba twawuteguriye munnyo. izi nzoga zose mureba zengewe munnyo. nibiryo byose batetse bitekewe munnyo.
maze yinjira munzu gato abantu basigara bitotomba agarutse yongeramo
ati:mwese mwishimire, munnyo. mu musome mu muterure rwose nanjye nkunda munnyo.
mu gihe bagiye kuzana, munnyo. abantu barivumbura barigendera umugabo abahamagara cyane!! ababaye ati none se ko mu giye umugore ataberetse munnyo.
mwagarutse koko mukareba MU NNYOOO!!


text:
Yabitangaje kuri uyu wa 25 Ukwakira 2022 ubwo yasuraga Igicumbi cy’Ubunyarwanda giherereye mu murenge wa Nyange mu karere ka Ngororero mu Ntara y’Iburengerazuba.
Ni muri gahunda barimo we n’itsinda ayoboye ry’Abadage bagera kuri 50, aho bari kuzenguruka mu gihugu basura ibikorwa iyi Ntara yo mu Budage iteramo inkunga u Rwanda.
Malu Dreyer yakiriwe na Minisitiri w’Ubutegetsi bw’igihugu Gatabazi Jean Marie Vianney, Guverineri w’Intara y’Iburengerazuba Habitegeko François n’Umuyobozi wungirije w’Urwego rushinzwe Intwari z’Igihugu, Imidari n’Impeta by’ishimwe Mukasarasi Godelieve n’abandi bayobozi batandukanye.
Aba bayobozi batemberejwe mu ngoro y’Igicumbi cy’Ubunyarwanda basobanurirwa ubutwari bwaranze abana bigaga mu Ishuri ryisumbuye rya Nyange banze kwitandukanya, ubwo abacengezi bari babasabye kwitandukanya.
Aba banyeshuri barabyanze barasubiza ngo ’Nta muhutu nta n’umututsi twese turi Abanyarwanda’. Iki gisubizo cyarakaje abacengezi batangira kubateramo amagerenade bamwe barapfa abandi bararokoka.
Aba bashyitsi bakomereje ku gice kirimo amafoto n’ubutumwa bushishikariza abatuye Isi kwirinda ivangura, ahari amafoto n’inyandiko za bamwe mu bantu bamenyekanye ku Isi kubera guharanira uburenganzira bw’abantu bahezwaga mu muryango mugari.
U Rwanda na Rhénanie-Palatinat bafitanye umubano n’imikoranire mu burezi, ubuvuzi, umuco n’ubukungu kuva mu myaka 40 ishize. Iyi ntara niyo yateye inkunga umushinga wo kuvugurura Igicumbi cy’Intwari z’ u Rwanda i Nyange.
Malu yavuze ko yifuza ko Igicumbi cy’Ubunyarwanda cyasurwa n’abantu benshi bakiyumvira uko abana bato banze ivangura.
Ati “Tugomba kwanga intangiriro y’ivangura, ndibwira ko iyi ariyo nteruro y’ingenzi twumvise uyu munsi. Ivangura ritangira ari akantu gato, twese dukwiye kubimenya tukarirwanya.”
Umuyobozi wungirije wa CHENO, Mukasarasi Godeleive yashimye Rhénanie-Palatinat ku bufatanye bwiza bwatumye u Rwanda rubasha kubaka Igicumbi cy’Ubunyarwanda, avuga ko iki gicumbi kizafasha abakiri bato gukurana umutima wo kurwanya ivangura aho riva rikagera.
Minisitiri Gatabazi yavuze ko uruzinduko rw’aba bashyitsi rugamishije gusura no kwishimira ibimaze kugerwaho mu bufatanye bw’u Rwanda na Rhénanie-Palatinat kuva mu 1982.
Yavuze ko iyi ntara itera inkunga u Rwanda mu bikorwa binyuranye birimo ubuhinzi, by’umwihariko ubuhinzi bw’imboga n’imbuto, ibikorwaremezo, mu muco, n’uburezi binyuze mu kubaka amashuri, no guha buruse Abanyarwanda bakajya kwiga mu Budage.


text:
Muri ayo masengesho y’Iminsi itatu nyatangiye nibwo, najyanye n’abakobwa babiri bo mu iriba. Ndababwirango nimuze mbahe Linye (Ligne) tujye gusenga. Ubwo narinambaye ijipo nziza rwose maze iminsi ndodesheje n’igitambaro ngiteze neza rwose. Nafashe iyo myenda ndavugango ngiye kuyereka Imana ko yandodeshereje neza, ndagenda. Tugeze ahantu kuri Volcano express dusanga imodoka zashize, ama agency yose dusanga imodoka zashize, tujya kuri station ya essance ya gikongoro. Tugeze kuri station ya gikongoro ukuntu byaje kugenda, kubera narinambaye neza, abakobwa twari turikumwe barambwira ngo nambaye neza jye imbere , ntege imodoka. Nanjye nabyiyumvagamo ko nambaye neza njya imbere ndatega. Noneho ngize amahirwe haza umuntu twari tuziranye ari mu modoka uwo muntu yakoraga mu mushinga Nyamagabe , yari umugande. Bari bavuye kuzana mafaranga yo guhemba abantu bo mu mishinga. Muteze yarambonye, abona aranzi , arambaza ati sha ugiye hehe muri iri joro ? Ntabwo namubwiye aho ngiye ahubwo namubwiye aho angeza.
Twahise tujya mu mwanya w’inyuma twese, uko turi batatu (3) imbere hari babiri. Hashize akanya gato arandeba arambwirango ngwino tugurane umwanya, njyende niyandikira utuntu kuri machine, wicare aho narinicaye. Ubwo tuguranye umwanya gutyo tukimara kugurana umwanya, ubwo imodoka yahise itsimbura iragenda. Tugeze ahantu bita i gihindamuyaga uvuye kuri station nta minota itanu irimo. Imodoka imaze gutsimbura, Chef yambwiye uwo mushoferi ngo agende gahoro, shoferi nawe ati burije chef ndashaka kuva mu nzira. Tugeze i gihindamuyaga, shoferi aragenda ahita akubita umugina. Uwo mushefu yaragendaga akazana muri za miliyoni 80 zo guhemba abantu mu mishinga. Twe twatekerejeko ibyo bintu shoferi yabikoze ku bushake, cyane ko yamaze kudukubita ku mugina imiryango y’imodoka yahise ipondekana rwa ruhande twari twicayemo njye na shefu. Yamiryango yahise ifunguka, muri uko gufunguka twahise dutakara hasi ari njyewe ari na shefu. Dutakaye hasi iragaruka ihita ituryama hejuru.
Shefu we ako kanya yahise aturika ku buryo nta mutsi wongeye gutera ariko njyewe rwa rugi rwafungutse rwahise ruza runyishingamo. Ubwo guhera munda kugera hasi, amaguru yahise asa natandukana. Base iraturika, uruhago ruraturika, amara aracika. Wa mushoferi yahise avamo, ahita afata cya gikapu cyarimo amafaranga, afata ibya ngombwa byacu byose, amatelefone, Byose aba arabitwaye, aracika arigendera kugeza uyu munsi uwo mu shoferi ntabwo araboneka. Ibi byose byabaye mu mwaka wa 2015. Ushobora gukomeza gukurikira ubuhamya bwose, ukumva icyakurikiyeho. Uko byagenzi, uko yavuwe, kugeza uyu munsi uko abayeho, unyuze kuri iyi Link.


text:
Abenshi babiteye utwatsi, Kuri ubu havumbuwe ko amaraso y’imihango ari amavuta meza yongera ubwiza.
Amashusho yakomeje gucicikana kuri TikTok amaze kurebwa n’abantu benshi agaragaza ko kwisiga amaraso asohoka mu gihe abakobwa n’abagore bari mu mihango bishobora kongera ubwiza ariko abaganga bakagaragaza ko biteye inkeke.
Umwe mu bakurikirwa cyane kuri TikTok yatanze ubuhamya avuga ko yabigerageje kandi uruhu rwe rukarushaho gucya cyane.
Yagize ati “Uruhu rwanjye ntirwari rwarigeze kuba rwiza nk’uko bimeze ubu”.
Yashimangiye ko agiye kugura akantu kameze nk’agakombe azajya yifashisha mu gihe cy’imihango kakamufasha gukusanya ayo maraso kugira ngo nyuma aze kuyakoresha.
Inzobere mu by’ubuzima cyane cyane ibirebana n’indwara z’uruhu zisa n’izishidikanya kuri iyi migirire.
Ubwo yabibazwagaho n’Ikinyamakuru Shape, uwitwa Joyce Park yasobanuye ko “amaraso y’imihango ari uruvange rw’uturemangingo twa ‘épithélium’ two muri nyababyeyi tugizwe n’insoro zera n’izitukura ndetse amaraso ashobora kwandura mu buryo bworoshye akajyamo imyanda na za mikorobe, bikaba byakwangiza uruhu rwawe.”
Si uyu muganga w’indwara z’uruhu gusa wakemanze iyi migirire kuko iryo yavuze ryunzwemo na Dr Karan Rajan, Umwongereza umenyerewe mu Ishami ryo kubaga mu Bwongereza.
Uyu yavuze ko gukoresha amaraso yavuye mu mihango mu isura y’umuntu, ntaho bitaniye n’abakoresha indimu bazikuba ku ruhu rwabo bashaka kubonamo Vitamine C, amagambo yavuze asa n’ubannyega.
Yasobanuye ko “amaraso ubwayo yifitemo kwipfundika kandi n’insoro zera ubwazo zikaze ku buryo bishobora gutera uburyaryate ku ruhu.’’


text:
Uyu mugabo Rwakagara se ni Gaga rya Mutezintare ya Buhura bwa Sesonga rya Makara ya Kiramira cya Mucuzi wa Nyantabana za Bugirande bwa Ngonga ya Gihinira cya Makara ya Ndiga za Gahutu ka Serwega rwa Mututsi wa Gihanga.
Ni umwe mu bakurambere bakomoka mu muryango mugari w’Abega bo mu nzu y’Abagaga wagize ibigwi bikomeye, abyara ibikomerezwa byagiriye umumamaro u Rwanda kugeza n’ubu.
Bivugwa ko Rwakagara yaba yarabonye izuba ahasaga mu wa 1810, mu bihe by’ingoma ya Rwogera. Yari umuhererezi mu bana ba Gaga rya Mutezintare, akavukana na Nyiramavugo Nyiramongi wari umugore wa Yuhi Gahindiro.
Rwakagara yabyaye abana barimo Ruhinankiko, Ruhinajoro, Kabare, Rwibishenga na Cyigenza, Mbanzabigwi, Nyamashaza, Nanjogera, Shalibabaza, Ryahama, Rwabigwi, Rwandoha, Segatwa, Giharamagara, Sebajura, Birara, Ntizimira, Rubera, Nsekarubera, Shegenya, Ilibagiza, Nyirandirikiye na Ikinani.
Mu bagore ba Rwakagara hari harimo Urujeni, mushiki w’Umwami Rwogera, umwami na we amwitura kurongora umukobwa we Shalibabaza.
Umuryango wa Rwakagara ni umwe mu yavuyemo abagabekazi benshi, dore ko muri 13 b’Abegagakazi u Rwanda rwagize, harimo bane bakomoka mu Bega b’Abagaga ari naho Rwakagara akomoka.
Muri abo bagabekazi harimo Nyiramavugo Nyiramongi rya Gaga wari umugore wa Yuhi IV Gahindiro akaba nyina wa Mutara II Rwogera, Kanjogera za Rwakagara, wari umuore wa Kigeli IV Rwabugli akaba nyina wa Yuhi V Musinga na Nyiramavugo Kankazi wari umugore wa Yuhi V Musinga akaba nyina wa Mutara III Rudahigwa.
Inzu ya Rwakagara yagiye ibonekamo abagaba b’imitwe y’ingabo z’u Rwanda benshi ndetse n’ingabo zitabarika zarasaniye u Rwanda. Bamwe mu bagaba b’imitwe y’ingabo barasaniye ingoma ya Rwabugili bakomoka mu nzu ya Rwakagara harimo nka Rwakagara ka Gaga ubwe watwaraga imitwe y’ingabo z’Inkotanyi n’Abasoni , Kabare rya Rwakagara watwaraga umutwe w’ingabo z’Indinda, Nyamushanja wa Rwakagara watwaraga umutwe w’Ingabo z’Uruyange, Ruhinankiko rwa Rwakagara watwaraga umutwe zw’ingabo z’Abadaraza.
Hari kandi Giharamagara cya Rwakagara watwaraga imitwe y’ingabo z’Inkotanyi n’Abasoni, ayizunguyemo se Rwakagara na Cyigenza cya Rwakagara watwaraga umutwe w’ingabo z’Injyamubiri
Umuryango wa Rwakagara wanavuyemo abatware bakomeye mu mateka y’u Rwanda nka Rwabutogo rwa Kabare ka Rwakagara wo mu nzu y’Abega b’Abakagara, watwaye Shefeli y’u Buganza bw’Iburasirazuba mu wa 1927.
Rutaremara rwa Kayondo ka Mbanzabigwi wo mu nzu y’Abega b’Abakagara yatwaraga muri Sushefeli ya Gikongoro muri Shefeli y’u Bufundu mu Majyepfo y’u Rwanda, Rwakayiru kwa Nyirinkwaya watwaraga muri Sushefeli ya Zivu muri Shefeli ya Mvejuru mu Mrwogajyepfo, Ngarambe ya Sengati ya Rwabanda watwaraga Sushefeli ya Rubavu muri Shefeli y’u Bugoyi mu Burengerazuba, Rwigema rwa Sengati ya Rwabanda watwaraga Sushefeli ya Cyanyanza muri Shefeli y’u Budaha mu Burengerazuba.
Hari kandi Rwubusisi bwa Cyigenza watwaraga Sushefeli ya Murambi muri Shefeli y’u Buliza muri Telitwali ya Kigali n’abandi.
No kuri ubu u Rwanda ruracyungukira ku butwari bw’abakomoka kuri Rwakagara kuko umukuru warwo Paul Kagame afite igisekuru kuri uwo mukurambere. Kuko akomoka kuri Rutagambwa rwa Kampayana ka Cyigenza cya Rwakagara.


text:
Isomo ryo mu gitabo cy’Ibyahishuriwe Yohani Intumwa 11,4-12
Jyewe Yohani, numva ijwi rivuga riti “Abahamya babiri boherejwe guhanura ni ibiti bibiri by’imizeti n’amatara abiri, biri imbere y’Umwami w’isi. Nihagira ushaka kubagirira nabi, umuriro uzasohoka mu kanwa kabo maze utsembe abanzi babo. Ni koko, niharamuka hagize ushaka kubagirira nabi, ni uko agomba kwicwa. Bafite ububasha bwo gufunga ijuru, maze ntihazagire imvura igwa mu minsi bazamara bahanura, bakagira n’ububasha bwo guhindura amazi amaraso, kimwe n’ubwo guteza isi ibyorezo bitabarika, uko babishatse kose. Igihe bazaba barangije gutanga ubuhamya bwabo, Igikoko kizamutse mu nyenga kizabarwanya kibatsinde maze kibice. Imirambo yabo izaguma ku kibuga cy’umurwa w’icyamamare, witwa Sodoma na Misiri mu buryo bw’incamarenga, ari na ho Umwami wabo ubwe yabambwe. Abantu bo mu bihugu byose, no mu miryango yose, no mu ndimi zose no mu mahanga yose, bazaza gushungera imirambo yabo igihe cy’iminsi itatu n’igice kandi bababuze guhambwa. Nuko abatuye isi bazishimire urupfu rwabo bombi, banezerwe, bohererezanye amaturo, kuko abo bahanuzi bombi bari barababaje abatuye isi. Ariko nyuma y’iyo minsi itatu n’igice, umwuka w’ubugingo uturutse ku Mana uzabinjiremo, maze bahaguruke. Nuko ababashungeraga batahwa n’ubwoba bwinshi cyane. Bumva ijwi riranguruye rituruka mu ijuru, ribwira abo bahanuzi riti “Nimuzamuke hano!” Nuko bazamuka mu gicu bajya mu juru, abanzi babo babareba.”


text:
Urubyiruko rw’u Rwanda rukwiye kubyaza umusaruro ‘Youth Connekt Afurika’ igiye kubera i Kigali
Urubyiruko rufite imishinga irimo udushya n’abayobozi mu nzego zitandukanye baturutse hirya no hino ku isi, bagiye guhurira i Kigali mu nama ya YouthConnekt Africa igiye kuba ku nshuro ya gatanu.
Iyi nama y’iminsi itatu izatangira ku wa Kane w’iki cyumweru irangire ku wa Gatandatu tariki 15 Ukwakira 2022, yateguwe na YouthConnekt Africa, Guverinoma y’u Rwanda n’Ishami ry’Umuryango w’Abibumbye ryita ku iterambere, UNDP. U Rwanda rwaherukaga kuyakira mu 2019.
Iba buri mwaka igahuza abashyiraho za politiki, abacuruzi, abafatanyabikorwa mu iterambere na sosiyete sivile, hagamijwe gushaka umuti w’ibibazo byugarije urubyiruko na rwo rubigizemo uruhare.
Iyi nama ifite insanganyamatsiko igira iti “Kwihutisha ishoramari mu rubyiruko: Urubyiruko rukomeye, Afurika ihamye.” Ni umwanya mwiza k’urubyiruko wo kungukiramo byinshi ndetse bakahavana intekerezo nshya zibyo bagiye gukora ngo biteze imbere ndetse n’igihugu cyabo.
Binyuze mu nteko rusange, imurikagurisha, amahugurwa, kumenyana hamwe n’ibirori bizaba mu bihe bitandukanye, urubyiruko rusaga ibihumbi icumi ruturutse mu bihugu byose by’Afurika no hanze yayo bazagira igihe cyo guhura no kuganira n’abayobozi muri guverinoma, mu bucuruzi ndetse n’abahagarariye imiryango mpuzamahanga, mu gushakira hamwe ibisubizo ku bibazo bya Afurika.
Ni gake amahirwe nk’aya aboneka ngo abantu bakomeye bo mu ngeri zitandukanye bafate iminsi itatu yo kuganiriza urubyiruko. Ntiyakabaye inama nk’izindi cyangwa se ngo bibe ari ukwitabira inama byo kurangiza umuhango, ahubwo ni umwanya mwiza w’urubyiruko rwa hano iwacu guhura n’abandi bo mu bindi bihugu bakumva ibyo baturusha ndetse bakabigiraho.
Urubyiruko ni imbaraga zubaka kandi vuba – Afurika ifite umubare munini w’urubyiruko bivuze ngo ahazaza h’uyu mugabane hari mu biganza by’urubyiruko rw’uyu munsi.
Nyakubahwa Perezida Paul Kagame, yatangije gahunda nziza yo kujya aganira n’urubyirujo ngo bungurane ibitekerezo ku cyaruteza imbere n’abo bagateza imbere igihugu cyacu, gahunda ubu n’ibindi bihugu biri kugenda bitangiza nyuma yo kubona ko mu Rwanda yatanze umusaruro.
Kugeza ubu binyuze muri iyi gahunda, ba rwiyemezamirimo 600 bo hirya no hino muri Afurika banyuze mu mwiherero, abahembwe ni 180. Kugeza ubu kandi, iyi gahunda imaze gutinyura urubyiruko 8000 rwihangiye imirimo.
Ni amahirwe akomeye kuba inama ikomeye nk’iyi izabera mu gihugu cyacu bivuze ko nk’igihugu cyayakiriye tugomba kuyungukiramo kurenza abandi.
Ni muri urwo rwego urubyiruko rwo mu Rwanda ruzayitabira bagomba kwiga ibintu bishya bazasangiza abandi batazabona amahirwe yo kuyitabira.
Gahunda ya “Youth Connekt’’ yatangiye mu 2012 ku gitekerezo cya Perezida w’u Rwanda, kugeza ubu ibihugu 23 byamaze kwemeza iyi nama ndetse biyitabira mu buryo buhoraho.
Rubyiruko ahasigaye ni ahacu, ntituzatenguhe umutoza w’ikirenga.
Muvunyi Blaise
Ibikubiye muri iyi nyandiko ni ibitekerezo by’umwanditsi. Muvunyi Blaise ni umusore wavutse nyuma ya Jenoside yakorewe Abatutsi unezezwa n’umwanya urubyiruko rwahawe ngo rufatanye n’abandi mu rugamba rwo guteza imbere u Rwanda rwacu.


text:
Iteka ntabwo gukora imibonano mpuzabitsina ari ukuryamana, hari n’ubwo iki gikorwa kibera mu ntekerezo ugasanga umuntu ni zo ahoramo neza neza ku buryo nawe abura umwanya wo kwiyitaho. Muri iyi nkuru uramyeramo icyo wakora kugira ngo uhashye uwo mwuka.
Gukora imibonano mpuzabitsina bigendana n’intekerezo, ibyiyumviro, amarangamutima ndetse n’imico. Ibyo byose tuvuze haruguru ndetse n’ibindi tutabashije kuvuga, byose iyo byikubiye ku muntu, aba imbata yabyo bikamwangiza mu mutwe ndetse no mu ntekerezo.
DORE UKO WARWANYA UMWUKA W’UBUSAMBANYI MURI WOWE
1.Ukwiriye kujya wirinda kureba amashusho y’urukozasoni
Ukwiriye gutera umugongo impamvu iyo ariyo yose yagushora mu kureba amashusho y’urukozasoni kuko byangiza mu mutwe no mu bwonko bw’uwabiharaye. Kureba amashusho y’urukozasoni bizana filime idahari mu ntekerezo zawe kandi ikagumamo ukajya uhora utekereza ibidahari.
Kureba amashusho y’urukozasoni bituma uzinukwa uwo mwashakanye, rero niba ushaka kuzinukwa no guhagarika umwuka w’ubusambanyi uba muri wowe, urasabwa kwirinda kureba amashusho aho ava akagera, yerekeye ubusamanyi (Poronograph).
2.Ujye wirinda ibigeragezo bishobora kugushora mu gutekereza ubusambanyi
Kujya kure y’ibigeragezo na cyo ni kimwe mu bintu bishobora gutuma utsinda umwuka w’ubusambanyi uhora ugutera kumva wabikora. Urasabwa gushaka imirimo iguhuza, ukirinda gusa n’aho wabaye imburamukoro. Mu gihe kandi ushaka kwirinda uyu mwuka mubi, ushobora no kuzana umugore.
Umwuka w’ubusambanyi akenshi uzanwa n’ibyo twavuze haruguru n’ibindi byinshi. Ubusambanyi ni icyaha ku bemera Imana kandi ni icyaha gishobora gushyira mu kaga uwagikoze mu gihe yagikoze nabi ari nayo mpamvu ugirwa inama yo guhunga uyu mwuka.
Inkomoko: OperaNews


text:
Uko iby’umuhanuzi w’i Cyangugu byatangiye, bigeze aho bijya ahagaragara. Vuba aha nibajije niba hatari akagambane hagati ye Musenyeri Jean Damascene Bimenyimana n’abapadiri Thomas Nahimana na Fortunatus Rudakemwa.
HYPERLINK « http://umuvugizi.wordpress.com/2013/01/21/musenyeri-bimenyimana-wa-diyoseze-ya-cyangugu-afitanye-irihe-banga-na-le-prophete/ » Ako kagambane cyangwa “ibanga” baba bafitanye, ukabibonera ku buryo Musenyeri Bimenyimana yohereje i Bulayi Nahimana kandi HYPERLINK « http://umuvugizi.wordpress.com/2013/01/23/le-prophete-na-bimenyimana-dr-congo-iri-muri-diyoseze-ya-cyangugu/ » agendeye kuri pasiporo ya Congo, nyuma akaza kumusabira kuba yo yitwa umunyarwanda.
Ikindi kigaragaza ubushake buke cyangwa “akabanga” ni uburyo Myr. Bimenyimana yirinda gufata ibyemezo afitiye ububasha ahabwa n’amategeko, bikamuviramo gusuzugurwa urunuka na Nahimana.
Amategeko Kiliziya Gatolika igenderaho (Canon Law) arasobanutse bihagije. Itegeko rya 278, igika cya 3, kivuga ko abapadiri bagomba kwirinda gushinga amashyirahamwe afite inshingano cyangwa ibikorwa binyuranije n’imibereho yabo cyangwa ashobora kubangamira imirimo bashinzwe n’ababayobozi ba Kiliziya babashinze iyo ngingo kandi ikavuga ko abapadiri bagomba kandi kwirinda no kuyagiramo uruhare.
Imyaka irashize abapadiri Fortunatus Rudakemwa na Thomas Nahimana barashinze urubuga rwo kwigisha urwango kandi bashinzwe kwigisha urukundo nkuko babisezeranye.
Itegeko nari mvuze ryunganirwa n’Itegeko rya 285 (rya Kiliziya Gatolika), igika cya 2 ritegeka abapadiri kwirinda ikintu cyose kibusanije n’imibereho yabo, n’aho icyo kintu cyaba cyumvikana. Ibyo Fortunatus Rudakemwa na Thomas Nahimana babamo ntibibusanyije n’imibereho yabo gusa, ahubwo binanyuranye n’iy’undi wese utari uwiyemeje kwigisha ubugome.
Ibyo byose, Itegeko rya 274 (rya Kiliziya Gatolika) igika cya kabiri rivuga ko ngo “uretse impamvu zumvikana zabibabuza” abapadiri basabwa kwemera no kurangiza neza kandi bivuye inyuma umurimo umwepiskopi wabo yabashinze. Ibi byose byaba byaribagiranye i Cyangugu ku buryo abapadiri basuzugura musenyeri wabo kandi ugasanga nawe yabyemeye? Impamvu zaba zumvikana zatuma umuntu yigamba kuba umusederi ni izihe?
Amateka ariyanditse Bucyana Maritini abonye umusimbura. Uwo si undi ni Thomas Nahimana washinze ishyaka rye “Ishyaka/Parti Ishema—IshemaParty.”
Ab’ingezi muri iryo shyaka ni aba: Padiri Thomas Nahimana, Mme Nadine Claire Kasinge, Bwana Jean Baptiste Kabanda, Dr. Deogratias Basesayabo, Bwana Chaste Gahunde, Dr, Joseph Nkusi, Bwana Venant Nkurunziza na Bwana Ernest NSENGA.
Ku rubuga rwa leprophete.fr hari abantu bakunze kwiyita ‘Hutu power’ bumva ibintu kimwe na ba nyiri urubuga. Ishyaka rimaze kuvuka ‘Hutu Power’ yabaye mu ba mbere banditse ngo ni uko ni uko! Bifite impamvu igaragara.
Byinshi cyangwa byose mubyo bashyize mu itangazo ryabo rya mbere, birasanzwe mu bitekerezo bya ‘Hutu Power’. Nta gishya kuko nibo banyarwanda, abatari bo si abanyarwanda.
Bavuga ko baje kurwanya RPF (kuli bo abayigize si abanyarwanda) mubyo bayiziza hakabamo: “Ishyaka FPR-Inkotanyi rimaze gufata ubutegetsi ku ruhembe rw’umuheto mu 1994 ntiryashoboye gushyiraho ubutegetsi buhumuriza Abanyarwanda nyuma y’intambara ryatangije taliki ya 1 Ukwakira 1990 ikarimbura abanyarwanda batagira ingano igasozwa na jenoside yarimbuye cyane cyane Abatutsi.”
Mubyo bavuga byose ni muri iki gika bavugamo ijambo jenoside kandi nayo, kuri bo ikaba yarakozwe na FPR. Uwayikoze ntaho avugwa. Iryo niryo Ishema Party. Bavuga se iki kitari ibyo? Ntibisanzwe ko umuntu yakwishinja icyaha nka jenoside abarimo Padiri Nahimana bishimira ko cyakozwe, bakaba banifuza ko cyakomeza.
Muri iryo tangazo biyerekana ko baharanira amahoro. Ariko imvugo ikoreshwa ikomoka mu ijambo ryavuzwe na Geregori Kayibanda ku itariki ya 10 Mata 1994. (Soma Kangura N0 40-Gashyantare 1993).
Ibyanditse mu itangazo ry’ishyaka rya Padiri, usanga igitekerezo ari icya CDR n’abambari bayo. Ku rupapuro rwa mbere KANGURA N0 51 handitse ngo: “ABATUTSI BAKWIYE KURYOZWA IBY’INTAMBARA” ku urwa nyuma hari ifoto ya Bucyana Martini wari perezida wa CDR munsi y’ifoto ye handitse ngo: “ISHYAKA RYACU NIRYO RITEZWEHO GUKIZA RUBANDA, NIRYO RISHYAMIRANYE N’ARI KU BUTEGETSI. Icyo kinyamakuru ni icyo mu Ukwakira 1993.
Mu itangazo rya Padiri Nahimana n’abo ayobora, ntibagaragaza Ku urupapuro rwa 3 rw’icyo kinyamakuru Kangura, hari inyandiko ifite umutwe: “KWITWA UMUPARMEHUTU SI IGISEBO NI ISHEMA”.
Iryo zina ISHEMA rishyizwe ahagaragara kuli 28 Mutarama 2013 rifite icyo riganishaho. PARMEHUTU yakoreye kudeta i Gitarama kuli 28 Mutarama 1961. Ishema ryayo rivukiye i Paris, France nyuma y’imyaka 52.
Ni amateke reka dutegereze.


text:
HEJURU YA BYOSE HARI IMANA IKOMEYE!
IGICE CYO GUSOMA: YESAYA 40:12-31
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Uyu munsi nifuje ko dutekereza ku gukomera kw’Imana. Yesaya yagaragaje uburyo Imana ikomeye abaza ati: “Ni nde wigeze kugera amazi y'inyanja ku rushyi, akageresha ijuru intambwe z'intoki, akabona indengo yajyamo umukungugu wo ku isi, agashyira imisozi mu gipimo, n'udusozi akatugera mu minzani? Ni nde wigeze kugenzura Umwuka w'Uwiteka, akamuhugura nk'umugira inama? Ni nde yigeze kugisha inama kandi ni nde wigeze kumwigisha, akamwereka uburyo bwo guca imanza zitabera, akamwigisha ubwenge, akamuha uburyo bwo kwitegereza? Nuko rero Imana mwayihwanya na nde, cyangwa mwayigereranya n'ishusho ki?” (Yes 12-14;18 ) Muri iki gice, Yesaya ashimangira ko Imana izi byose (12), iruta byose (13), ntigereranywa (15), iri hejuru ya byose, kandi ni umwami utwara bose (18).
Muby’ukuri, birangoye kubona amagambo yo gusobanura gukomera kw’Imana-Nanjye ubwanjye simbisobanukiwe! Pawulo yaranditse ati: “Icyakora none turebera mu ndorerwamo ibirorirori-None menyaho igice”. (1 Abakor 13:12) Impamvu tudashobora gushyikira ishusho nyayo yo gukomera kw’Imana ni uko tuyigereranya n’abantu, kandi ubundi Imana ari ntagereranywa. (Yes 40:25) Imana irakomeye kurenza uko twabyibwira, gukomera kwayo. ntikurondoreka. (Zab 145:3)
Imama ni Uhoraho! Yahozeho, iriho, kandi izahoraho. (Zab 9:2; Abah 1:10-12). Imana ni inyembaraga, ntakiyinanira. (Itang 18:14) Twe abana b’abantu turi abanyantege nke-Hari byinshi tudafitiye ubushobozi, ariko Imana ni inyembaraga, ishoboye byose. Imana izi byose! Imenya iby’abantu itabanje kubaririza. Birashoboka ko hari ibyo wahisha amaso y’abantu, ariko nta nakimwe gishobora guhishwa Imana. (Imig 5:21; 1Yoh 3:20). Imana ntihinduka! Buri kintu cyose kiri kuri iyi si kirahinduka. Guverinoma zirahinduka; abayobozi barasimburana; imico irahindagurika; ibihe birahinduka; imyambarire irahinduka; ndetse n’imibiri yacu irahinduka; ariko Imana ntijya ihinduka! (Mal 3:6) Imana ni mwuka-Si umuntu nkawe nanjye. (Yoh 4:24). Imana ntigira uburwayi bw’umubiri nkanjye nawe. Imana ni umucyo! (1Yoh 1:5). Nta mwijima (icyaha) uba muri yo.
Tumenya ko Imana iriho kuko twitegereza ibyo yaremye. Dawidi yaravuze ati “Ijuru rivuga icyubahiro cy’Imana, isanzure ryerekana imirimo y’intoki zayo” (Zab19:1). Iyo twitegereje inzu tumenya ubuhanga no gukomera by’uwayubatse, kandi inzu ntiyabaho nta mwubatsi. Ni kimwe n’uko iyo twitegereje izuba, ukwezi, inyenyeri, isi, n’ibiyiriho byose, tumenya uwabiremye. Na none tuzi ko Imana iriho kuko yo ubwayo yatwigaragarije mu mwana wayo ikunda, Yesu-Kristo. (Abah 1:1-2). Kristo ni imbaraga z’Imana. (1 Abakor 1:24) Uwiteka yagaragaje imbaraga ze mu buryo butangaje binyuze muri Yesu-Kristo. Amavanjiri ane arimo inkuru nyinshi zihereranye na bimwe mu bitangaza Yesu yakoze, kandi ashobora no kuba yarakoze ibindi bitangaza byinshi bitanditswe. (Mat 9:35; Luk 9:11) Ibitangaza Yesu yakoze bituma tumenya byinshi ku birebana n’imbaraga z’Imana. Usibye ibyo, Bibiliya ikubiyemo inkuru z’ibintu abantu batandukanye babonye mu iyerekwa bitugaragariza ugukomera kw’Imana. (Ezek 1:26-28; Dan 7:9, 10; Ibyah 4)
Kubaho kw’Imana n’Imbaraga zayo ntibishidikanywaho. Nyamara kwemera Imana no gukomera kwayo mu magambo gusa ntibihagije. Hari abantu benshi bavuga ko bazi Imana bakemera n’imbaraga zayo ariko bakabihakanisha imirimo bakora. Nibyo Tito yanditse agira ati: “Bavuga yuko bazi Imana, ariko bayihakanisha ibyo bakora”. (Tit 1:15-16) Benshi bavuga ko bemera imbaraga z’Imana ariko bakivuguruza mubyo bakora. Ntibitangaje kubona umuntu uvuga ko yemera Imana n’imbaraga zayo ariko akumva ko agati cyangwa akagufwa yahawe n’umupfumu gafite imbaraga kuyirenza. Benshi bifuza gukorana n’Imana nyamara bagakomeza kugerageza kwishakira izindi nzira zo kwikemurira ibibazo-uko ni ukwigaragura mu ivu ryabo. Kubera ubwoba, abantu bagerageza kwishingikiriza ku Mana. Ariko usanga abenshi bashyira ibiro byinshi ku birenge byabo kugira ngo nibitagenda nk’uko babyifuza babashe gusigara bahagaze ku mbaraga zabo. Iyo tutishingikirije ku Mana by'ukuri, tuba dutekereza tuti: "Nyagasani, tukwishingikirijeho, ariko nibidacamo neza dufite n’ubundi buryo twakwirwanaho." Mbese muby’ukuri ubwo tuba twizeye imbaraga z’Imana? Iyo tuvuga ko twiringiye imbaraga z’Imana ariko tukishingikiriza no ku mbaraga z’imyuka mibi, tuba tuvanga imbaraga nziza n'imbi. Iyo izo mbaraga uziteranyije bibyara zeru. Sinshaka kugira imbaraga zihwanye na zeru. Ni yo mpanvu nirinda kuvanga gusenga no kwishingikiriza ku zindi mbaraga zindi izo ari zo zose. Abantu benshi bakorana n'imbaraga zihwanye na zeru, kuko bavanga ibisenya n'ibyubaka. Batura imbaraga z’Imana umwanya muto, undi mwanya bakatura imbaraga z’umubi.
Icyampa wowe usoma ubu butumwa ugasobanukirwa n’ubushobozi bw’Imana. Ndagusabira nk’uko Pawulo yasabiye Abefeso ngo uhishurirwe Imana, umenye ubwinshi bw’imbaraga zayo. (Abef 1:15-22) Iyo tumaze guhishurirwa gukomera kw’Imana bidutera gushikama mu byo twizera no kurushaho kuyishingikirizaho. Yesaya asoza igice twasomye uyu munsi yaranditse ati: “Kuko afite imbaraga nyinshi akagira amaboko n'ububasha, ni cyo gituma nta na kimwe kizimira.Yewe Yakobo Isirayeli, ni iki gituma wiganyira ukavuga uti “Uwiteka ntareba inzira zanjye, kandi ibyanjye Imana yanjye irabyirengagiza”? Mbese ntiwari wabimenya? Ese nturabyumva?” (Yes 40:26-28)
Mbese aho iby’imbaraga z’Imana urabyumva cyangwa se byibura ushishikajwe no kubimenya? Biratangaje kubona ukuntu abantu benshi bashishikazwa no kumva inkuru z’ibibera ikuzimu aho gushishikarira gusobanukirwa imbaraga z’Imana-Inkuru z’abagiye i kuzimu « zirahitinga » ncyane ! Abantu bakwiye gutanga ubuhamya ku gukora kw’imbaraga z’Imana aho kwirirwa bavuga imyato Satani. Mbere yo kumva amakuru y’ikuzimu, banza usome Bibiliya yawe, maze umenye neza imbaraga z’Imana zatsinze Satani. Ntabwo Pawulo yasengeye itorero ryo muri Efeso ngo rimenye imbaraga za Satani, ahubwo yabasabiye kumenya imbaraga z’Imana zibakoreramo. (Abef:1:19) Kuba Imana itaratwandikiye igitabo kinini kivuga kuri Satani ntabwo ari uko itamuzi, ahubwo izi ko nidusoma Bibiliya tukamenya Imana, bizaba bihagije ngo dutsinde Satani!
Imana yacu ishobora byose. Abayifite muri bo ntabwo bajya batekereza ko bitagishoboka. Tuyiringire tudashidikanya kuko ari Imana y’inyembaraga. Kwizera Imana ni ukwizera n'igihe cyayo. Abantu benshi batunze icyo bita kwizera ariko gushingiye ku gihe cyabo. Utizeye igihe cy'Imana ntashonora kwizera. Tegereza igihe cy’Imana wishingikirize ku mbaraga zayo izasohoza icyo yavuze.
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 12/06/2022
Arch. SEHORANA Joseph
C/o EAR/Diocese Shyogwe
E-Mail: joseph@sehorana.com
Last edited: 11/06/2022
Comments
-
Mwakoze cyane Nyakubahwa Archdeacon, Imana ishimwe cyane ko ikomeje kuguha imbaraga, umurimo uyikorera udufitiye umumaro munini.
- 1. Rev.Eric Munyazikwiye On 12/06/2022
Imana yacu irakomeye birenze uko tuyumva icyaduha tukabisobanukirwa.
Add a comment


text:
Abagore benshi bafite ibintu bahuriyeho bakunda kubwirwa n’abagabo babo bakanezerwa kandi ugasanga bifasha n’urugo rwabo gukomera.
Dore amagambo 10 abagore bakunda kubwirwa n’abagore ngo nawe uzajye uyabwira umugore wawe niba utajyaga uyamubwira :
1.Ndagushimira ku bintu byose ukorera umuryango wacu
Nibyo koko wowe mugabo urakora cyane. Hari ubwo wumva ko umutwaro wikoreye uremereye inshuro myinshi kurenza k’uwo umugore. Nyamara nawe arakora cyane kandi akavunika. Akeneye kubwirwa ijambo rimushimira ibyo akora.
2. Uri umubyeyi mwiza n’umugore mwiza
Niba ushaka gutuma umugore yirirwa yishimye umunsi wose, renga ibyo kumubwira amagambo amenyereye nka “urakoze” umushimire ku kuba ari umugore mwiza n’umubyeyi mwiza.
3. Reka nkukorere kiriya
Umugore wawe ahora abona ko uva ku kazi unaniwe kandi nawe nuko aba yananiwe. Ni byiza rero ko umufasha uturimo duto utari usanzwe umufasha gukora nko guhanagura ku meza mumaze kurya, gutera ipasi, n’indi mirimo utari usanzwe ukora mu rugo.
4. Ndagukunda cyane
Wari wumva amagambo meza akurikira ijambo “ ndagukunda ?” kubwira umugore wawe ko umukunda ni itangiriro nziza, gusa biba akarusho iyo umubwiye impamvu umukunda, ingano y’urukundo umukunda kandi ko uzahora umukunda ibihe byose. Ibyo binezeza umutima we kurushaho.
5. Uri mwiza
Utitaye ku myaka ye, ingano ye n’igihe mumaze mubanye, umugore wese akunda kumva abwirwa ko ari mwiza, agukurura( attractive). Mu mwanya wo kumubwira ngo “ urasa neza” koresha utugambo tugufi nka “ byizaaa !urashimishije.
Niba mwese mukoresha ururimi rw’icyongereza wamubwira uti : great, lovely, fantastic,
6. Reka ndebe abana
Niba usanzwe wita ku bana ni byiza cyane, niba utajyaga ubikora gerageza ubikorere umugore wawe nawe aruhuke kuko ubuzima butaruhuka buravuna.
7. Reka tuze gusohoka iri joro
Kubwira umugore wawe ko ushaka ko musohokana bituma atekereza ko wishimira kumarana umwanya nawe.
8. Ihangane wagize umunsi mubi
Iri jambo rituma umugore wawe amenya ko uba umwitayeho nuko ubuzima bwe bw’umunsi bwangenze.
9. Ntawundi mugore nashaka atari wowe
Iri jambo rituma yumva ko umwizera kandi ko wishimiye kuzabana nawe iteka.
10. Ni gute nakubera umugabo mwiza kurushaho ?
Kumva aya magambo ku mugore wawe bishobora kumutera amarangamutima( emotion) akaba yanarira, cyangwa se agaseka nk’akana gato. Igihe umubajije iki kibazo jya uha agaciro igisubizo aguhaye.
Ayo ni amwe mu magambo abagore bakunda kubwirwa n’abagabo bigatuma bishima kandi urukundo rwanyu rukarushaho gukomera.
784 total views, 1 views today


text:
Mu rwego rwo kwizihiza umunsi mukuru wa Saint Valentin, urubyiruko ruturutse mu maparuwasi anyuranye yo muri Diyosezi ya Cyangugu, rwahuriye muri Paruwasi ya Mashuza maze ruhabwa inyigisho ndetse runasangira ibyishimo bya Saint Valentin. Ibi byabaye ku cyumweru tariki ya 12 gashyantare 2017.
Ubusanzwe, uyu munsi wa Saint Valentin wizihizwa ku wa 14 Gashyantare buri mwaka. Nk’uko byatangajwe na Padiri Emmanuel Uwingabire, ngo uyu munsi wahimbajwe ku cyumweru mbere y’itariki usanzwe uberaho, mu rwego rwo kugira ngo haboneke urubyiruko rwinshi kuko hari abagira imbogamizi z’imirimo bakora ituma bataboneka mu mu minsi y’imibyizi. Akomeza avuga ko uyu munsi witabiriwe n’urubyiruko rugera ku bihumbi bitanu ruhabwa inyigisho isobanura urukundo icyo ari cyo ndetse bahabwa n’indi nyigisho ku iterambere no kwizigama. Padiri yagize ati « n’ubwo uyu munsi wa Saint Valentin ufite inyito ya gikirisitu, abenshi muri iki gihe bawizihiza bishimisha, bakinezeza mu byifuzo by’imibiri yabo, bakibagirwa ko urukundo rukomoka ku Mana kandi ko urukundo rubereyeho guhesha Imana ikuzo kuko Imana ubwayo ari urukundo
No effect on sperm motility, morphology or vitality at 1.deferred until cardiac cialis without doctor’s prescriptiion.
. Bityo urukundo rudahesha Imana ikuzo ntiruba rukiri urukundo ahubwo ni ikintu gitesha agaciro urukundo […] ni yo mpamvu mu nyigisho yacu twibanze mu gutanga igisobanuru nyacyo cy’urukundo rudashingiye ku irari ry’umubiri»
. Padiri Uwingabire avuga kandi ko ashimira cyane Paruwasi ya Mashyuza yateguye neza uyu munsi, ndetse agashimira by’umwihariko urubyiruko rwitabiriye ruturutse mu maparuwasi ya Mibilizi, Mushaka, Cyangugu, Nkanka, Mwezi, Nyabitimbo na Mashyuza
. Uru rubyiruko rwatashye runyuzwe n’inyigisho rwahawe rwifuza ko uyu munsi uzahora utegurwa buri mwaka kuko hari byinshi basobanukiwe ku rukundo bari basanzwe bitiranya. Umunsi mukuru wa Saint Valentin, ni umunsi w’urukundo, abakristu bakaba bagomba guhimbaza urukundo, abashakanye bagasubira mu masezerano y’urukundo bagiranye naho abatarashaka bagasobanukirwa n’urukundo nyakuri bakareka kurwitiranya n’iraha rigamije gushimisha imibiri yabo nk’uko abenshi babikora muri iki gihe. Umunsi mukuru wa Saint Valentin ufite inkomoko kuri Mutagatifu Valentin wahowe Imana ku itariki ya 14 Gashyantare mu mwaka wa 270 azira kurengera isakaramentu ry’ugushyingirwa ryari rimaze gukurwaho Claude II, umwami w’abami wa Roma wo muri icyo gihe. Maze Valentin ahitamo kongera kwigisha abashakanye akamaro k’ugushyingirwa ndetse n’urubyiruko rwitegura agushyingirwa akarwigisha, bityo akanabashyingira mu ibanga.
Denys Basile Uwingabiye
Ushinzwe amakuru


text:
Umugore yahiriye mu inzu mu ijoro ryakeye mu masaha agana saa tanu z’ijoro naho umugabo we atemagurwa na muramu we mu ijoro ryakeye ryo ku wa 11 Mutarama 2021, aho ni mu Mudugudu w’Umurinzi, Akagari ka Bwana, Umurenge wa Munyiginya, Akarere ka Rwamagana mu Intara y’Iburasirazuba.
Amakuru dukesha urubuga rwa RIB (Rwanda Investigative Board) kimwe na Minisiteri y’Ubutabera ihamya ko ayo mahano akimara kuba hatangijwe iperereza uhereye muri iki gitondo cyo ku wa 12 Mutarama 2021 kugira ngo hamenyekane impamvu y’ayo marorerwa.
Rumanzi Egide wakomerekejwe bikomeye bikamuviramo urupfu, abitewe na muramu we Semana Emmanuel uwo akaba yamaze gutabwa muri yombi akurikiranywe icyaha cyo gukomeretsa muramu we bikamuviramo urupfu.
Uwo Semana ufungiye kuri Station ya Kigabiro yanakomerekeje umugore witwa Mukakalisa Annonciata, kuri ubu akaba akurikiranwa n’abaganga.
Busingye Johnston Minisitiri w’Ubutabera yabwiye itangazamakuru gutuza kugira ngo iperereza rikorwe hanyuma ukuri kuzashyirwe ahagaragara, yihanganisha ababuze ababo abasaba kwihangana.
Amwe mu makuru avugwa n’abaturanyi ni uko urwo rugo rwabanaga ariko mu makimbirane, aho inzego z’ibanze zahoraga zijyayo gukemura amakimbirane bikaba birangiye bombi bahasize ubuzima nubwo muri iyi minsi ngo bashobora kuba bari biyunze.
Niyomwungeri Richard Umunyamabanga Nshingwabikorwa w’Umurenge wa Munyiginya yabwiye itangazamakuru ko yamenyeshejwe n’umwe mu baturage ayo makuru ahagana saa tanu z’ijoro, amubwira ko iyo nzu hari guturukamo umwotsi akeka ko irimo gushya.
Yagize ati “Nahise njyayo na Dasso tugezeyo dusanga hariyo abaturage batabaye baturanye, twasanze iyo nzu nta n’amashanyarazi ifite tubajije abaturage batubwira ko umugabo ashobora kuba ariwe wayitwitse, twakomeje gushaka uko tubatabara dusanga umugore byarangiye yapfuye ariko umugabo atarashiramo umwuka”.
Uwo munyamabanga Nshingwabikorwa w’Umurenge wa Munyiginya yavuze ko bahamagaye imbangukiragutabara mu gihe ikiri mu nzira ngo haje abasore babiri bafite umujinya bafite n’imihoro batema uwo mugabo na nyina w’uwo musore mu bitugu.
Ati “Abari aho twese twahise dukwirwa imishwaro mu mwanya muto tuhagarukanye na polisi dusanga wa mugabo baramutemaguye, abaturage batubwira ko bikozwe na musaza w’umugore we ngo kuko ashinja uwo mugabo kumwicira mushiki we, ngo yabikoze kugira ngo nawe bajyane.”
Muri iyo inzu yahiye, harimo abana batatu, abana babiri b’uwo muryango ariko bo ntacyo babaye, abo basaza b’uwo mugore wahiriye muri iyo nzu batemye muramu we bamwihimura ko ari we wabiciye mushiki wabo.


text:
Urwandiko rwandikiwe ab’Itorero Igice cya kane: Nubwo bamugaya ariko nabo bifitemo uwo mwuka/bameze nkawe (Tobiya).
Mu buzima bwa bamwe mu bizera, barigukuza ibyo kugenzura icyo abandi babakorera kuruta kugenzura ibyo bo bakorera abandi. Nyamara ubuzima bw’urubanza ntibuzashingira kubyo abandi badukorera ahubwo buzashingira kubyo tubakorera.
Aramubwira ati “Namwe abigishamategeko muzabona ishyano, kuko mwikoreza abantu imitwaro idaterurwa, namwe ubwanyu ntimuyikozeho n’urutoki! (Luka11:46).
Guhugura si uguca imanza kandi guhugura si ukwanga benedata, ahubwo ni ukubakunda twanga ndetse duharanira ko ubugingo bwabo budapfa (Ezekiyeli 3:18). Byari bikwiye ko guhugura bidashingira ku kunegura benedata twebwe twisize, ahubwo bigashingira mukwigenzura kuko uwigenzura akibasha, ari intwari kuruta urwana agatsinda umudugudu (Imigani 16:32).
Bukeye Sanibalati yumvise ko twubaka inkike ararakara, agira umujinya mwinshi acyurira abayuda. Avugira imbere ya bene se n’imbere y’ingabo z’i Samariya ati: “ziriya mbwa z’abayuda ziragira ibiki? Mbese bariyubakira igihome? Cyangwa se bazatamba igitambo? Barenda kubaka ngo bazurizeho? Bagiye gutaburura amabuye bayakura mu byavu by’ibishingwe, kandi yarahiye?” kandi Tobiya w’umwamoni yari kumwe na we aravuga ati: “N’ibyo bubaka ibyo, ingunzu nibyurira izasenya iyo nkike yabo y’amabuye” (Nehemiya 3:33-35).
Iyo abasomyi ba BibIliya bumvise izina Nehemiya bamujyanirana nuwitwa Tobiya na Sanibalati ndetse bikabibutsa urugendo rwo kubaka Yerusalemu. Ijambo ry’Imana riduhishuriye ibyaranze Tobiya na Sanibalati ko barakaye, bakagira umujinya udasanzwe, bagacyurira abakoraga umurimo, bagatukana (Imbwa), bagahinyura umurimo bakoraga (v35).
Abanyetorero benshi iyo bigisha izi nkuru bavuga ububi bwaba bagabo (Tobiya na Sanibalati) nkuko twabisomye, ndetse bagasoza rimwe na rimwe birukana uwo mwuka waba bagabo wababuza kubaka inzu y’Imana. Nyamara mwene Data wandikiwe ururwandiko, Imana ikwibutsa yuko niba ujya urakarira mwene so, ukamutuka, cyangwa ugahinyura (ugapinga) umurimo akora ubitewe n’ishyari cyangwa kutamenya, menya yuko nawe ufite umwuka wa Tobiya na Sanibalati, bityo ugarukire umukiza. (NUBWO BAMUGAYA ARIKO NABO BAMEZE NKAWE).
Tugana ku musozo w’iyi nkuru , Yesu asengera abigishwa be n’abazamwizera yabasabiye ubumwe, ngo bitume Imana yubahwa kuko mu bumwe, intego ni imwe. Niyo uhuguye uhugurana yantumbero yo kungurana ubwenge no gukuza itorero mu bumwe (urukundo). Tugasoma tudafite intego yo gushaka icyo kubwira abantu ahubwo dufite intego yo kumva icyo Imana iduhana, idushima, cyangwa idushakaho. Abenshi bitaye kukugaya abandi bibagirwa kwigenzura, simvuze ngo tureke gucyaha no guhugura ariko twibukeko kwibanza arishingiro ryo gukira tukabona tugakiza abandi.
932 total views, 2 views today


text:
Ibirori byo kwizihiza iyi sabukuru biteganyijwe ku wa 24 Ukwakira mu Mujyi wa Kigali ndetse hazaterwa ibiti by’imbuto ziribwa mu muganda uzabera mu turere twa Huye na Musanze no mu Mujyi wa Kigali ku wa 29 Ukwakira 2022.
Ibi bikorwa bizaba ari umwanya mwiza wo gusubiza amaso inyuma harebwa ibikorwa by’indashyikirwa n’amasomo yavuye mu mikoranire y’u Rwanda n’Umuryango w’Abibumbye.
Minisitiri w’Ububanyi n’Amahanga w’u Rwanda, Dr Vincent Biruta yagize ati “ Turashimira Umuryango w’Abibumbye ku nkunga yawo ku gihugu cyacu no kuba waragiye urangaza imbere ibikorwa by’ubutwererane n’andi mahanga.”
“U Rwanda ruzakomeza ubufatanye mu gushakira ibisubizo ibibazo rusange mu nzego zitandukanye zirimo iterambere ry’imibereho myiza n’ubukungu, uburinganire n’ubwuzuzanye, kubungabunga amahoro, guharanira uburenganzira bw’impunzi, imihindagurikire y’ibihe n’ibindi. Isi ikeneye ubufatanye bw’ibihugu kandi u Rwanda ruzakomeza gutanga umusanzu warwo.”
Umuhuzabikorwa by’Umuryango w’Abibumbye mu Rwanda, Ozonnia Matthew Ojiel ati “ Umuryango w’Abibumbye urashimira Guverinoma y’u Rwanda n’abaturage bayo ku bufatanye n’ibikorwa bikomeje ku neza y’abatuye iki gihugu hatagize n’umwe usigaye inyuma. Twongeye gushimangira ko twiyemeje ubufatanye n’inkunga mu buryo bwose kugira ngo tugere ku ntego zihuriweho zishingiye ku Masezerano y’Umuryango w’Abibumbye. ”
U Rwanda ni kimwe mu bihugu bifite ingabo nyinshi mu bikorwa byo kugarura amahoro aho bagera ku 5000 barimo abasirikare, abapolisi n’abandi bakozi mu bihugu bitandukanye. U Rwanda kandi ruri mu bihugu bya Afurika byageze ku ntego z’ikinyagihumbi ndetse ruri mu rugendo rwo kwesa iz’iterambere rirambye.
Ku wa 18 Nzeri 1962 nibwo u Rwanda rwabaye umunyamuryango wa Loni; uhereye icyo gihe rwagiye rufatanya na yo mu bikorwa bitandukanye birimo ubuhinzi bugamije guhanga imirimo ku rubyiruko n’ibindi byagize uruhare mu guhindura imibereho n’ubukungu bw’u Rwanda mu myaka 60 ishize.


text:
Kureka gukoresha ibiyobyabwenge nubwo atari ibintu byoroshye ariko birashoboka ndetse hari abahamya babyo.
Kuri ubu imiryango ya gikirisitu n’abihayimana na bo binjiye mu rugamba rwo gufasha no guhindura ababaye imbata zo gukoresha ibiyobyabwenge.
Muri bo harimo Pasiteri Willy Rumenera uyobora Teen Challenge Rwanda, Umuryango Mpuzamahanga w’Abanyamerika udaharanira inyungu ufasha urubyiruko kuva mu biyobyabwenge. Ni na we Muyobozi wa Teen Challenge mu Karere ka Afurika y’Iburasirazuba.
– Umuhamagaro wo gufasha ababaswe n’ibiyobyabwenge watangiriye muri gereza
Imyaka 10 irashize, Pasiteri Rumenera atangiye gukorana na Teen Challenge. Mbere ya 2012 yari Umuyobozi Mukuru w’Umuryango wa Gikirisitu “Comfort People Ministry” yatangije.
Icyo gihe yaganiriye na Teen Challenge yo muri Amerika, bahuza umugambi wo gusohoza intego bahuriyeho yo gukora ivugabutumwa rigamije kurwanya ibiyobyabwenge.
Ajya gutangira iri vugabutumwa ryo gufasha abantu kuva mu biyobyabwenge, hari mu 2012 ubwo Pasiteri Rumenera yari yasuye imfungwa n’abagororwa muri Gereza ya Kimironko mu Mujyi wa Kigali.
Yavuze ko yasanze benshi mu rubyiruko rwagororerwagamo ruzira gukoresha ibiyobyabwenge. Yahise yiha intego yo gutangiza ibikorwa byo gufasha urubyiruko kuva mu biyobyabwenge kuko byoreka ahazaza harwo n’ah’igihugu.
Yagize ati “Twajyaga kubwiriza muri gereza tugasanga urubyiruko rwinshi ruriyo kubera ibiyobyabwenge, dushaka kubafasha. Twegereye Polisi ku Kacyiru baradushyigikira, batubwira ko bifuzaga ko insengero n’abapasiteri na bo bagira icyo babikoraho.”
Kugeza ubu, ubukangurambaga bwa Teen Challenge Rwanda bugamije gukura abantu mu biyobyabwenge bwatangiye kubyara umusaruro kuko abarenga 100 babiretse.
Aba bafashwa mu buryo bwa gikirisitu kuko bashyirwa mu kigo bamaramo umwaka badasohoka, bigishwa ijambo ry’Imana banatozwa gusenga.
Pasiteri Rumenera avuga ko abasoje aya masomo, bamwe muri bo basubira mu mashuri yaba ayisumbuye na Kaminuza no mu yindi mirimo inyuranye.
Nk’umuntu ubana bya hafi n’abari mu rugendo rwo kureka ibiyobyabwenge, avuga ko kufasha uwabaswe na byo bikeneraa kumutoza ikinyabupfura n’imyitwarire myiza cyangwa agahabwa imiti. Teen Challenge yo itanga amahugurwa yifashishije ijambo ry’Imana.
Yakomeje ati “Tubaremamo icyizere kuko umuntu ashobora kubaho atanyweye ibiyobyabwenge kandi no kubivamo birashoboka.”
Mu banyura muri Teen Rwanda Challenge nibura abagera kuri 80% barahinduka, bakareka ibiyobyabwenge.
Pasiteri Rumenera yavuze ko ibanga rishingiye ku gukizwa kuko “iyo yakijijwe neza, 80% babivamo (ibiyobyabwenge)”.
Si amagambo kuko ubuhamya bw’abo byabayeho burahari. Bayingana André wamaze imyaka irenga 13 anywa ibiyobyabwenge ari mu babara inkuru yo gukizwa kwe.
Mu buhamya bwe avuga ko yavutse mu 1979, atangira kunywa ibiyobyabwenge mu 2000, mu 2013 aza gufungwa, anajyanwa i Iwawa aho yamaze umwaka n’amezi atatu.
Yakomeje ati “Nyuma nongeye gusubira muri bya bindi nyine. Hanyuma numvise Teen Challenge nsaba ko banyakira baranyemerera, mazeyo umwaka...Kubera ubuntu bwa Yesu ubu narabohotse, yaranduhuye, ndi umugabo wo guhamya Imana ibyo yankoreye.”
Teen Challenge ikorera mu bihugu birenga 130 ku Isi aho ifite santere zirenga 1400. Uyu muryango muri Afurika ho ubarizwa mu bihugu 30 birimo n’u Rwanda.
Ishami ry’u Rwanda rifite gahunda yo gushyiraho ahantu abakobwa bazajya bafashirizwa mu rugendo rwo kureka ibiyobyabwenge no kongera kwisanga muri sosiyete.
Pasiteri Rumenera uyobora Teen Challenge Rwanda arubatse. Yashakanye na Mukamisha Antoinette ku wa 24 Kanama 2002, bafitanye abana batanu.
Amaze imyaka 22 ari Pasiteri dore ko yimikiwe bwa mbere kuba Pasiteri mu Burusiya mu 2000 ubwo yigagayo amasomo ya Bibiliya [Theology]. Yongeye gusengerwa bwa kabiri muri Leta Zunze Ubumwe za Amerika ubwo yigagayo ibijyanye n’Imiyoborere mu 2004-2006. Yakoreye ivugabutumwa muri Christian Life Assembly (CLA Nyarutarama) na Isoko Ibohora ku Gisozi.


text:
Koresha umuringa wumuringa / umuringa utoboye bisi ya bisi
Ibisobanuro birambuye
Ibiranga ibicuruzwa
Bisi ihindagurika
Bisi ihindagurika ya bisi, nanone yitwa nka bisi yo kwagura bisi, guhuza bisi ya bisi, guhuza umuringa wa bisi ya bisi, umuringa wa bisi ya bisi.Nubwoko bworoshye guhuza igice gikoreshwa mukwishyura bisi ya bisi no guhindagurika biterwa nubushyuhe.Irakoreshwa mumapaki ya batiri cyangwa amashanyarazi ahuza utubari twa bisi.
Imodoka ya bisi ihindagurika (bisi yo kwagura bisi ihuriweho) irashobora kugabanywamo ibyiciro bikurikira: umurongo wumuringa cyangwa bisi ya bisi ya bisi, umuringa wa bisi uhuza umuringa, guhuza insinga zumuringa uhuza, guhuza insinga zumuringa guhuza, nibindi.
Imodoka ya bisi ihindagurika ni umuyoboro wihariye wamashanyarazi ukurikije igishushanyo cyabakoresha nibisabwa bya tekiniki.
Gutunganya Ikoranabuhanga Kuri Bisi Yoroshye
Igikorwa cyo gukora bisi yoroheje ni ugusudira cyangwa gusudira braze
1) gusudira
Nkurikije ibishushanyo bisabwa na tekiniki, shyira ibice byinshi byumuringa, umuringa wumuringa cyangwa umurongo wa aluminiyumu ushyizwe hamwe, hanyuma ukoreshe imashini ikwirakwiza gusudira kugirango ubashe gushyuha cyane.
Ubunini bwumuringa (cyangwa umurongo) bisanzwe bikoreshwa: 0.05mm ~ 0.3mm.
Ubuso bw'amashanyarazi bushobora kuba amabati, nikel yometseho cyangwa ifeza ikurikije ibyo uyikoresha abisabye.
2) Kuzunguruka
Shyiramo ibice byinshi byumuringa, ifiriti yumuringa cyangwa umurongo wa aluminiyumu ushyizwe hamwe, ukoresheje ibikoresho bikozwe mu ifeza ukoresheje buto yo gusudira hamwe n'umuringa uringaniye.
Ubunini bwumuringa wumuringa na aluminiyumu: 0.05mm ~ 0.3mm.
Igicuruzwa gitemba Imbonerahamwe Yumuvuduko Welding Flexible Bus Bar
Ibikoresho byo gukora
Porogaramu
Ahanini ikoreshwa mubiti bya aluminiyumu ya electrolytike, ibyuma bidafite ferrous, karubone ya grafite, metallurgie chimique nizindi nganda.
Ⅱ.Byakoreshejwe nkumuyoboro wamashanyarazi hagati ya transformateur nini na kabili ikosora, kabine ikosora no gutandukanya icyuma, hamwe nu mashanyarazi hagati ya bisi.
Ⅲ.Bikwiranye nibikoresho byose byamashanyarazi biri hejuru kandi bito, ibikoresho byamashanyarazi ya vacuum, ibyuma bicukura amabuye y'agaciro, ibinyabiziga, lokomoteri nibindi bicuruzwa bifitanye isano.
IV.Ikoreshwa muguhuza imiyoboro ihindagurika mubikoresho binini bigezweho n'ibidukikije nka sisitemu ya generator, transformateur, imiyoboro ya bisi, guhinduranya, moteri, hamwe na paki nshya ya batiri.


text:
Ni umwe mu myanzuro yafashwe kuri uyu wa Gatanu mu nama y’Inteko rusange ya Rwanda Writers Federation yahuje inzego zitandukanye zigize urwo rugaga.
Umuyobozi w’Urugaga, Hategekimana Richard yavuze ko iyo nama yari igamije kwiga ku ngingo zitandukanye zirimo gusubiza amaso inyuma basuzuma aho Urugaga rw’Abanditsi mu Rwanda ruvuye mu myaka ine ishize rushinzwe, aho rugeze ndetse n’icyerekezo cyarwo
Yavuze ko banafashe ingamba zo kurushaho kugirira igihugu umumaro binyuze mu kwimakaza umuco wo gusoma no kwandika ibitabo byubaka igihugu.
Hategekimana yavuze ko muri uwo murongo, tariki 7 Ugushyingo ubwo hazaba hizihizwa Umunsi Mpuzamahanga w’Abanditsi Nyafurika, bazashimira abantu batandukanye bagira uruhare mu bwanditsi bw’ibitabo.
Ati “ Hazakorwa ibikorwa bitandukanye nko kumurika ibitabo by’Abanditsi, gusuzuma aho ubwanditsi buhagaze n’Ingamba zo kwihutisha Umuco wo gusoma no kwandika ibitabo mu Iterambere ry’Igihugu, ushimira Abanditsi b’u Rwanda bafite ibitabo banditse mu myaka ibiri ishize, gushimira Abanyamakuru bateza imbere Umuco wo gusoma no kwandika ibitabo.”
Mu bindi biteganyijwe kuri uwo munsi uzizihirizwa kuri Hilltop Hotel, hazabaho umwanya wo kuganuza ibitabo abanyeshuri ba Kaminuza banasabwa Kwimakaza Umuco wo gusoma no kwandika, gushimira abafasha ibitabo by’Abanditsi kugera kure, gushimira Abasomyi b’Intangarugero n’ibindi.
Umunsi Mpuzamahanga w’Abanditsi Nyafurika uyu mwaka ufite Insanganyamatsiko igira iti “Ubwanditsi Nyafurika mu ikoranabuhanga no guhanga ibishya.”


text:
Yanditswe na Tuzayisenga Hirwa Felibien
Community Based Sociotherapy (CBS Rwanda) ni umuryango utari uwa Leta ukorera mu turere dutandukanye tw’Igihugu na Gasabo irimo. CBS Rwanda ni umunyamuryango w’Ihuriro ry’Abafatanyabikorwa mu Iterambere ry’akarere ka Gasabo guhera mu mwaka wa 2019. Guhera uyu mwaka akarere ka Gasabo na CBS Rwanda bafatanya mu bikorwa by’isanamitima n’isanamibanire bigamije ubumwe n’ubwiyunge ndetse n’amahoro arambye binyujijwe mu matsinda y’ibiganiro bya Mvura Nkuvure.
Ubwo iyi gahunda yatangizwaga mu mwaka wa 2019, nkuko tubikesha Madamu Mfitumukiza Violette uhagarariye CBS Rwanda mu karere ka Gasabo, byari biteganyijwe ko icyiciro cyayo cya mbere gisozwa mu mwaka wa 2021 amatsinda agera ku 120 yitabiriye Mvura Nkuvure mu mirenge itandu ya Gasabo ariyo: Rutunga, Bumbogo Jabana, Rusororo and Nduba.
Kugeza ubu hamaze kubarurwa amatsinda agera kuri 115 yasoje Mvura Nkuvure, amenshi muri yo akaba yaratangiye ibikorwa byo kwizigama, kugurizanya no kwiteza imbere. Dusasirane ni rimwe mu matsinda yasoje Mvura Nkuvure ribarizwa mu murenge wa Bumbogo, akagari ka Mpuzuzu umudugudu wa Akabenijuru. Nkuko abibumbiye muri iri tsinda babitangaza, nyuma yo gusoza Mvura Nkuvure bahereye ku biganiro n’inama bungukiye mu guhura, cyane cyane mu gice cy’ibiganiro cya Icyerecyezo Gishya cy’Ubuzima; bahisemo gukomeza kwibumbira hamwe bafatikanya bunze ubumwe.
Bwana Karangwa Diogene, umuhuzabikorwa wa Mvura Nkuvure, atangaza ko nubwo mubihe byatambutse imbaraga zashyirwaga cyane muri Mvura Nkuvure hagamijwe isanamitima n’isanamibanire; byagaragaye ko iyo ababisoje bishyize hamwe bagakomeza gukorera hamwe batera imbere bunze ubumwe. Ibi akaba yarabitangaje ku itariki ya 23 Ugushyingo mu muhango wo gushyikiriza amwe mu matsinda yatoranyijwe guhwabwa inkunga-fatizo yo kuyatera akanyabugabo n’ingabo mu bitugu kugira ngo arusheho kwiteza imbere.
Karangwa avuga ko amatsinda yatoranyijwe yahawe ubumenyi bwo gukora no gucunga imishinga ibyara inyungu ko kandi inkunga yahawe ari iyo kuzahura ibikorwa byabo byagizwe ho ingaruka na COVID19.
Inkunga fatizo yatanzwe ku matsinda yatoranyijwe ikabakaba ibihumbi 300 by’amafaranga y’amanyarwanda.
Mutavuka Ismael na Ushirubwoba Pangaras bo mu murenge wa Rusororo bari mu matsinda atandukanye ariko yatoranyijwe. Bombi bahurira kukuba bagiye kurushaho guteza imbere amatsinda bayoboye akazarushaho gukora neza kandi atanga umusaruro mwinshi ku bari mu matsinda no ku mudugudu aho batuye bagasagurira n’isoko.
Bwana Burakari Kimenyi, Umujyanama w’Urwego Nshingwabikorwa, niwe wari uhagarariye ubuyobozi bw’Akarere muri uwo muhango wabereye ku karere ka Gasabo, yahamagariye abahawe inkunga gukomeza kurushaho kunga ubumwe, bakorera hamwe bagamije iterambere rusange ritagize uwo riheza.
Biteganyijwe ko mu mpera z’uyu mwaka andi matsinda yasoje Mvura Nkuvure agera ku 194, mu gihugu hose, nayo azatoranywa agahabwa ubumenyi n’inkunga yo gukomeza ibikorwa byayo bibyara inyungu.